Ετοιμαστείτε! Η Ευρώπη κουνάει… σεντόνι στον OTE Sport! - Onsports.gr\nOnsports Team\t15 Σεπτεμβρίου 2016, 11:34\nΕτοιμαστείτε! Η Ευρώπη κουνάει… σεντόνι στον OTE Sport!\nΕπιτέλους… τέλος! Η αναμονή τόσων μηνών για τις κορυφαίες ευρωπαϊκές διασυλλογικές διοργανώσεις φτάνει στο τέλος! Στείλτε για βόλτα τη γυναίκα, καλέστε τους φίλους και δείτε αναπαυτικά από τον καναπέ τις ματσάρες στα κανάλια OTE Sport!\nΓια να πούμε την αλήθεια, το φετινό καλοκαίρι δεν ήταν και τόσο… τραγικό. Κάτι το Κόπα Αμέρικα, κάτι το Euro στην Γαλλία, κάτι οι Ολυμπιακοί Αγώνες, μας έδωσαν την ευκαιρία να μη χάσουμε στιγμή από τα αθλητικά γεγονότα σε όλον τον κόσμο. Αλλά, όπως και να το κάνουμε, όταν στρώνεται το σεντόνι στις ευρωπαϊκές διοργανώσεις είναι διαφορετικά. Την Τρίτη ξεκίνησε και… επίσημα το Champions League. Η κορυφαία ευρωπαϊκή διασυλλογική διοργάνωση κάνει… σέντρα και την περιμένουμε με ιδιαίτερη αγωνία. Ακόμα κι αν μας τα… χάλασαν για λίγο οι ελληνικές ομάδες που δεν θα δώσουν το «παρών».\nΩστόσο, κορυφαίες ματσάρες θα μας κρατήσουν συντροφιά και αυτή η εβδομάδα είναι… καυτή. Και αυτό γιατί έχουμε την πρεμιέρα σε Champions League, αλλά και το Europa League, εκεί που βρίσκονται Ολυμπιακός, Παναθηναϊκός και ΠΑΟΚ. Η… αρχή έγινε την Τρίτη, οπότε ετοιμάστε το σκηνικό και απολαύστε για τρεις μέρες ασταμάτητη μπάλα στα κανάλια OTE Sport. Όσοι μένετε μόνοι σας ή δεν έχετε γυναίκα, είτε… επίσημα, είτε ως… συγκάτοικο είστε τυχεροί. Οι υπόλοιποι κανονίστε τις… βόλτες τους, φωνάξτε τα φιλαράκια σπίτι και στις 21:45 ξεκινάει η μπάλα.\nΤο OTE Sport 1 θα δείχνει λεπτό προς λεπτό όλη τη δράση από τα ευρωπαϊκά γήπεδα, προκειμένου να μην χάσουμε ούτε… φάση. Βέβαια, υπάρχουμε και εμείς που λατρεύουμε κάποιες ομάδες, οπότε έχουμε την ευκαιρία να παρακολουθήσουμε ζωντανά τις αναμετρήσεις από τα υπόλοιπα κανάλια.\nΝτερμπάρα στο Τορίνο\nΗ δεύτερη μέρα της πρεμιέρας στο Champions League έρχεται με μία σούπερ αναμέτρηση, το βράδυ της Τετάρτης (14/9) στο Τορίνο. Η πρωταθλήτρια Ιταλίας, Γιουβέντους θα φιλοξενήσει την κάτοχο του Europa League Σεβίλλη και το ματς θα μεταδοθεί ζωντανά από το OTE Sport 2. Από το OTE Sport 3 θα έχουμε τη δυνατότητα να παρακολουθήσουμε την πρεμιέρα της πρωταθλήτριας Ευρώπης, Ρεάλ Μαδρίτης, η οποία θα αντιμετωπίσει στο «Σαντιάγκο Μπερναμπέου» την Σπόρτινγκ Λισαβόνας.\n21:45 Champions League λεπτό προς λεπτό OTE Sport 1\n21:45 Γιουβέντους - Σεβίλλη OTE Sport 2\n21:45 Ρεάλ Μαδρίτης - Σπόρτινγκ Λισαβόνας OTE Sport 3\n21:45 Τότεναμ - Μονακό OTE Sport 4\n21:45 Λέγκια - Ντόρτμουντ OTE Sport 5\n21:45 Κλαμπ Μπριζ - Λέστερ OTE Sport 6\n21:45 Λεβερκούζεν - ΤΣΣΚΑ Μόσχας OTE Sport 7\n21:45 Πόρτο - Κοπεγχάγη OTE Sport 8\nΗ ώρα των ελληνικών ομάδων\nΤο τριήμερο ευρωπαϊκής πανδαισίας ολοκληρώνεται την Πέμπτη (15/9) με την συμμετοχή των Ολυμπιακού, ΠΑΟΚ και Παναθηναϊκού στους ομίλους του Europa League. Οι «ερυθρόλευκοι» δοκιμάζονται στην Ελβετία, όπου στις 20:00 παίζουν κόντρα στην Γιουνγκ Μπόις και η μετάδοση του αγώνα θα γίνει από το OTE Sport 2. Λίγες ώρες αργότερα, στις 22:05 στη… μάχη πέφτουν ο «Δικέφαλος» και οι «πράσινοι». Αρχικά, στην Τούμπα, η ομάδα του Βλάνταν Ίβιτς θα αντιμετωπίσει την Φιορεντίνα με μετάδοση από το OTE Sport 4 και στη Λεωφόρο, το «τριφύλλι» θα αντιμετωπίσει τον Άγιαξ, όπου θα έχουμε τη δυνατότητα να το δούμε από το OTE Sport 3.\n18:00 Καραμπάγκ - Σλόβαν Λίμπερετς OTE Sport 3\n20:00 Europa League λεπτό προς λεπτό OTE Sport 1\n20:00 Γιουνγκ Μπόις - Ολυμπιακός OTE Sport 2\n20:00 ΑΠΟΕΛ - Αστάνα OTE Sport 5\n20:00 Φέγενορντ - Μάντσεστερ Γιουνάιτεντ OTE Sport 6\n20:00 Σασουόλο - Αθλέτικ Μπιλμπάο OTE Sport 7\n20:00 Βικτόρια Πλζεν - Ρόμα OTE Sport 8\n22:05 Σταντάρ Λιέγης - Θέλτα OTE Sport 2\n22:05 Παναθηναϊκός - Άγιαξ OTE Sport 3\n22:05 ΠΑΟΚ - Φιορεντίνα OTE Sport 4\n22:05 Ίντερ - Χάποελ Μπερ Σεβά OTE Sport 5\n22:05 Σαουθάμπτον - Σπάρτα Πράγας OTE Sport 6\n22:05 Βιγιαρεάλ - Ζυρίχη OTE Sport 7\n22:05 Νις - Σάλκε OTE Sport 8


Oι διοικούντες τις ΕΠΣ θέλουν σωματεία – σφραγίδες και γι’ αυτό επιχειρούν ν΄ ανατρέψουν το νόμο Αυγενάκη | SoccerPlus.gr\nΑρχική Plus Blog Oι διοικούντες τις ΕΠΣ θέλουν σωματεία – σφραγίδες και γι’ αυτό επιχειρούν...\n12 Μάι 2022, 10:55 μμ\nΤου Ηλία Χατζή* –\nΜε έκπληξη πληροφορούμαστε καθημερινά από τα ΜΜΕ ότι οι κατά τόπους\nΕΠΣ, είναι αντίθετες με το μητρώο των σωματείων και γι’ αυτό\nπροσφεύγουν (φιλικά σωματεία προς τις ΕΠΣ) στο διαιτητικό δικαστήριο για να\nεπιτραπεί να ψηφίσουν τα μη εγγεγραμμένα σωματεία.\nΕπιτέλους βρέθηκε κάποιος υπουργός να νομοθετήσει ούτως ώστε τα\nσωματεία να γίνουν νόμιμα να αποκτήσουν οντότητα και να πάψει η ασυδοσία\nκαι η παρανομία ως προς την ύπαρξη σωματείων- σφραγίδων που μοναδικός\nσκοπός είναι η ψήφος στις εκλογές.\nΤι ζητεί η ΓΓΑ; Τα σωματεία να προσκομίσουν ορισμένα δικαιολογητικά για να\nεπισημοποιηθεί η νομιμότητα τους.\nΕπειδή ασχολήθηκα με το θέμα, για την ομάδα του τόπου μου, αντικρούω τις φωνές που ακούγονται για δαιδαλώδεις και οικονομικά ασύμφορες διαδικασίες και τονίζω ότι είναι απλές κινήσεις και καθόλου οικονομικά επιβαρυντικές.\nΕάν οι διοικούντες ασχοληθούν, ταδικαιολογητικά συγκεντρώνονται σε πολύ λίγο χρονικό διάστημα (ούτε καν δύο εργάσιμες ημέρες), τελειώνουν τις διαδικασίες το σωματείο είναι νομιμότατο και απολαμβάνει τα ευεργετήματα της πολιτείας.\nΌμως, τους διοικούντες τις ΕΠΣ τους βολεύει η σφραγίδα και μόνο αυτή και γι’\nαυτό έχουν φαγωθεί να ανατρέψουν τον νόμο.\nΠληροφορούμαστε ότι μια ΕΠΣ (τυχαία) έχει λέει 80 σωματεία αλλά στη ΓΓΑ βρίσκονται εγγεγραμμένα 20. Τα υπολοιπα 60 τι απέγιναν; Κάνουν αντίσταση κατά του κράτους ή συμβαίνει κάτι άλλο;\nΜια παροιμία στη χώρα μας λέει “όποια νοικοκυρά δεν θέλει να\nζυμώσει 10 ημέρες κοσκινίζει”. Έτσι και με το μητρώο των σωματείων. Όποιοι\nδεν θέλουν την νομιμότητα βρίσκουν προφάσεις και τεχνάσματα για να\nεπικρατήσει η παρανομία.\nΚύριοι διοικούντες τις ΕΠΣ αφήστε τις αλχημείες και ασχοληθείτε με\nσοβαρότητα για ένα αγνό και καθαρό ερασιτεχνικό ποδόσφαιρο το oποιο έχετε\n* Ο Ηλ. Χατζής υπήρξε διαιτητής, παρατηρητής και εκπαιδευτής διαιτησίας Α’ κατηγορίας.\nΠροηγούμενο άρθροΦιλιππούσης: “Ποιος είναι ο Ζαγοράκης που θα πάρει τόσες προσκλήσεις;”\nΕπόμενο άρθρο“Η ΕΠΣ Ηρακλείου οφείλει να αναρτήσει νέο εκλογικό κατάλογο, άλλως ελλοχεύει ο κίνδυνος να κηρυχθούν οι εκλογές άκυρες”


Δήμος Δυτικής Μάνης: Επέκταση σύμβασης για μεταφορά σκουπιδιών - ΕΛΕΥΘΕΡΙΑ Online\nΤρίτη, 26 Ιανουαρίου 2021 08:12\nΤην επέκταση της υφιστάμενης προγραμματικής σύμβασης του Δήμου Δυτικής Μάνης με τον ΦΟΔΣΑ Στερεάς Ελλάδας για τη διάθεση των αστικών στερεών αποβλήτων με πρόσθετη ποσότητα αποβλήτων 3.000 τόνων, αποφάσισε ομόφωνα η Οικονομική Επιτροπή του δήμου.\nΜε την ίδια απόφαση εξουσιοδοτεί τον δήμαρχο Δημήτρη Γιαννημάρα για την υπογραφή της επέκτασης της σύμβασης.\nΓια τη λήψη της απόφασης η επιτροπή έλαβε υπόψη της ότι: Ο Δήμος Δυτικής Μάνης δεν διαθέτει χώρο διάθεσης των αστικών στερεών αποβλήτων του. Σύναψε προγραμματική σύμβαση με τον ΦΟΔΣΑ Στερεάς Ελλάδας για τη διάθεση των αστικών στερεών αποβλήτων του στον ΧΥΤΑ\nΑμφισσας. Ο εκτιμώμενος χρόνος διαθεσιμότητας των μονάδων ΣΔΙΤ για τη διάθεση των αστικών στερεών αποβλήτων του δήμου είναι 9-12 μήνες. Απαιτείται γι’ αυτό να διασφαλισθεί η διάθεση των αποβλήτων του σε νόμιμους αποδέκτες και για το 2021.


Παγώνη: Τσικνοπέμπτη στο… μπαλκόνι – «Να ψήσετε και να μιλάτε με τους διπλανούς σας» | AgrinioNews\n«Τα πράγματα στα νοσοκομεία είναι πολύ δύσκολα. Έχουν καλυφθεί το 90% των ΜΕΘ. Τώρα ξεκινά το δεκαπενθήμερο μετά το lockdown, και τώρα, από την επόμενη εβδομάδα, αναμένουμε μείωση των κρουσμάτων και των εισαγωγών. Δεν περιμένουμε άμεση μείωση των ασθενών στις ΜΕΘ», είπε η πρόεδρος της ΕΙΝΑΠ Ματίνα Παγώνη, μιλώντας στο Mega και την εκπομπή Κοινωνία Ώρα MEGA.\n«Γέμισαν» οι ΜΕΘ στο «Γεννηματάς»\nΤσικνοπέμπτη στο… μπαλκόνι\nΠροηγούμενο: Αναστολές συμβάσεων εργασίας: Πώς θα υποβληθούν οι δηλώσεις για τον Μάρτιο\nΕπόμενο: Ξεχρεώνει τη ΔΕΗ ο Δήμος Ξηρομέρου


Πάσχα Στα Βαλκάνια: Ήθη και έθιμα από τη «γειτονιά» μας – Lefkadazin\nΑρχικήFood for thoughtΕΥ ΖΗΝΠάσχα Στα Βαλκάνια: Ήθη και έθιμα από τη...\nΠάσχα Στα Βαλκάνια: Ήθη και έθιμα από τη «γειτονιά» μας\nlefkadazin 20 Απριλίου 2022 ΕΥ ΖΗΝ\nΠοιά είναι τα πασχαλινά έθιμα σε Σερβία, Κροατία, Ρουμανία, Βόρεια Μακεδονία, Βουλγαρία και Σλοβενία; Πόσο μοιάζουν με τα δικά μας;\nΑναπόσπαστο κομμάτι των παραδόσεων του Πάσχα στα Βαλκάνια αποτελούν τα κόκκινα αβγά, που βάφονται ανήμερα της Μεγάλης Πέμπτης. Τα κόκκινα αυγά, προχριστιανικό σύμβολο της ζωής, ενισχυμένο από τον συμβολισμό του κόκκινου χρώματος από το αίμα της θυσίας του Χριστού, είναι ένα μόνο από τα έθιμα του Πάσχα που «ζωντανεύουν» στις χώρες της Βαλκανικής χερσονήσου.\nΠόσο όμως διαφέρουν τα έθιμα των γειτόνων μας από τα δικά μας;\nΠάσχα στη Σερβία και στην Κροατία\nΟι Σέρβοι προετοιμάζονται για το Πάσχα με αυστηρή νηστεία, αποφεύγοντας την κατανάλωση κάθε είδους λίπους, κρέατος ή αβγών. Ορισμένοι καταναλώνουν μόνο ψωμί και νερό κατά την πρώτη εβδομάδα της περιόδου νηστείας των επτά εβδομάδων, η οποία ολοκληρώνεται την Κυριακή του Πάσχα. Σε αντίθεση με τους Βούλγαρους και τους Ρουμάνους, οι Σέρβοι βάφουν τα αβγά όχι την Μεγάλη Πέμπτη, αλλά την Μεγάλη Παρασκευή. Το πρώτο αυγό είναι πάντα κόκκινο και το κρατούν μέχρι το επόμενο έτος, επειδή έχει ρόλο “φύλακα” του νοικοκυριού.\nΣτην Κροατία, το βράδυ της Μεγάλης Πέμπτης, μία από τις παλαιότερες και πιο εντυπωσιακές θρησκευτικές πομπές που αναπαριστά την Ανάβαση στο Γολγοθά και τη Σταύρωση του Ιησού Χριστού, είναι αυτή στο νησί Χβαρ, η οποία καλύπτει μια διαδρομή 22 χιλιομέτρων. Τα βαμμένα αυγά αποτελούν παράδοση για τις γιορτές του Πάσχα. Το κυρίαρχο μοτίβο στο νότο της Κροατίας είναι το κόκκινο αβγό με έναν άσπρο σταυρό στη μέση. Αντίθετα, στην υπόλοιπη χώρα κυριαρχούν τα σχέδια με λουλούδια και γεωγραφικά μοτίβα, εμπνευσμένα κυρίως από τη φύση. Και εδώ, το τσούγκρισμα των αβγών μετά την Ανάσταση έχει “διαγωνιστικό” χαρακτήρα.\nΠάσχα στη Ρουμανία και στη Βόρεια Μακεδονία\nΣτη Ρουμανία, ανήμερα της Μεγάλης Πέμπτης, οι νοικοκυρές βάφουν τα αυγά και πάνω σ’ αυτά ζωγραφίζουν σχέδια, τα οποία ποικίλουν από περιοχή σε περιοχή. Αν και τα περισσότερα νοικοκυριά στις αστικές περιοχές επιλέγουν κόκκινη βαφή, στις αγροτικές περιοχές οι γυναίκες εξακολουθούν να χρησιμοποιούν φυτά για τη βαφή των αβγών-το βρασμένο κόκκινο φύλλο κρεμμυδιού είναι ο πιο συνηθισμένος τρόπος για να γίνει η κόκκινη βαφή. Σε ορισμένες περιοχές, όπως η Μπουκοβίνα, η ζωγραφική των αβγών χαρακτηρίζεται τέχνη, αφού οι γυναίκες χρησιμοποιούν χρωματιστό κερί για το βάψιμό τους.\nΤο βράδυ της ίδιας ημέρας, οι νοικοκυρές παίρνουν ένα από τα βαμμένα αβγά στην εκκλησία για να το “διαβάσει” ο Παπάς μαζί με τα Δώδεκα Ευαγγέλια. Με το πέρας της λειτουργίας, θάβουν το αβγό στο αμπέλι τους προκειμένου να τους προστατεύσει ο Θεός από χαλαζοθύελλες και να έχουν καλή σοδειά. Στη λαϊκή συνείδηση, ένα αβγό που έχει διαβαστεί στην Εκκλησία τη Μεγάλη Πέμπτη, μπορεί να αντέξει χωρίς να χαλάσει ολόκληρη τη χρονιά.\nΣτη Βόρεια Μακεδονία, οι προετοιμασίες για το Πάσχα περιλαμβάνουν μια περίοδο 40 ημερών νηστείας και προσευχής. Τη Μεγάλη Πέμπτη, οι νοικοκυρές ξυπνούν πριν από την ανατολή του ήλιου και βάφουν κόκκινα τρία αβγά. Το πρώτο από αυτά θεωρείται το πιο σημαντικό, καθώς είναι αφιερωμένο στον Ιησού Χριστό. Τοποθετείται κοντά σε μια πόρτα ή ένα παράθυρο για να το “βλέπει” το φως. Σε άλλες περιοχές το αβγό τοποθετείται δίπλα στην εικόνα του σπιτιού, κάθε σπίτι έχει έναν Άγιο προστάτη. Με το αβγό επίσης οι γιαγιάδες τρίβουν τα μάγουλα των μικρών παιδιών τρεις φορές το καθένα για να έχουν καλή υγεία.\nΤα πασχαλινά έθιμα στη Βουλγαρία και τη Σλοβενία\nΔύο εκατομμύρια Γάλλοι τουρίστες επέλεξαν την Ελλάδα για διακοπές\nCreative Activities Like Baking and Knitting Boost Mental Well-Being


Θεσσαλονίκη : Ανδρας έπεσε από τον 3ο όροφο πολυκατοικίας, στην προσπάθεια του να αποφύγει την Αστυνομία - OΛΑ ΘΕΣΣΑΛΟΝΙΚΗ !!! Θεσσαλονίκη : Ανδρας έπεσε από τον 3ο όροφο πολυκατοικίας, στην προσπάθεια του να αποφύγει την Αστυνομία | OΛΑ ΘΕΣΣΑΛΟΝΙΚΗ !!!\nΘεσσαλονίκη : Ανδρας έπεσε από τον 3ο όροφο πολυκατοικίας, στην προσπάθεια του να αποφύγει την Αστυνομία\n40χρονος έπεσε από μπαλκόνι πολυκατοικίας στον Εύοσμο, στην προσπάθεια του να αποφύγει τον έλεγχο της αστυνομίας και βρήκε τραγικό θάνατο.\nΟ άνδρας επιχείρησε να διαφύγει από το μπαλκόνι του διαμερίσματος στον τρίτο όροφο, όταν κλιμάκιο της αστυνομίας, παρουσία δικαστικού λειτουργού, βρέθηκε στην οικία του επί της οδού Μακεδονίας 6 για να πραγματοποιήσει έλεγχο κατ' οίκον.\nΟ 40χρονος Ρομά, στην θέα των αστυνομικών προσπάθησε να διαφύγει από το μπαλκόνι με αποτέλεσμα να πέσει στο κενό. Στη συνέχεια, μεταφέρθηκε με βαριές κρανιοεγκεφαλικές κακώσεις στο νοσοκομείο, ενώ λίγη ώρα αργότερα έγινε γνωστό ότι κατέληξε.\nΣημειώνεται ότι σε ένα από τα δύο διαμερίσματα που ελέγχθηκαν εντοπίστηκαν κοσμήματα και άλλα χρυσά αντικείμενα, η προέλευση των οποίων ερευνάται.\nOΛΑ ΘΕΣΣΑΛΟΝΙΚΗ !!!: Θεσσαλονίκη : Ανδρας έπεσε από τον 3ο όροφο πολυκατοικίας, στην προσπάθεια του να αποφύγει την Αστυνομία


Οι… δύο δρόμοι του Ρόκα | Protathlima.com\nΠώς υποδέχτηκε ο μέχρι πρότινος τεχνικός διευθυντής του «τριφυλλιού» το απότομο τέλος της θητείας του στην Ελλάδα; Ποια θα΄ναι τα επόμενα βήματά του στο χώρο του ποδοσφαίρου; Το SDNA έκανε (ισπανικό) ρεπορτάζ κι έχει τις λεπτομέρειες…\nΤο ημερολόγιο έγραφε 22 Νοεμβρίου 2019, όταν η ΠΑΕ Παναθηναϊκός ανακοίνωνε την πρόσληψη του Τσάβι Ρόκα στο πόστο του τεχνικού διευθυντή για τα επόμενα δύο χρόνια.\n(ΑΝΑΚΟΙΝΩΣΗ) Τέλος ο Τσάβι Ρόκα από τον Παναθηναϊκό!\nΩστόσο τα συμβόλαια των τεχνικών διευθυντών, είναι όπως και των προπονητών και υπάρχουν για να «σπάνε», όπως μας έχει διδάξει πολλάκις η ποδοσφαιρική ιστορία.\nΗ αποζημίωση του Ρόκα\nΟ σενιόρ – Ρόκα ένα μήνα πριν συμπληρώσει τον πρώτο χρόνο θητείας στο «τριφύλλι», είδε τον μεγαλομέτοχο Γιάννη Αλαφούζο να αποσύρει την εμπιστοσύνη απ΄το πρόσωπό του και να του δείχνει την πόρτα της εξόδου. That’s life.\nΌσο για την επόμενη μέρα του άλλοτε κουμανταδόρου του Παναθηναϊκού; Δύο δρόμοι ξεπροβάλουν στον ορίζοντα.\nΟ πρώτος σχετίζεται με την αναζήτηση νέας ομάδας και η συνέχιση της κυκλοφορίας με το κοστούμι του τεχνικού διευθυντή.\nΝα θυμίσουμε πως πέρα από τους 11 μήνες της συνεργασίας με το «τριφύλλι», ο Ρόκα έχει στο βιογραφικό του και τις θητείες ως τεχνικός διευθυντής σε Σαμπαντέλ και ΑΕΚ Λάρνακας.\nΠαρεμπιπτόντως, έπειτα απ΄ το «game over» στην κυπριακή ομάδα , ακύρωσε προτάσεις ομάδων που θεωρούσε πως δεν τον κάλυπταν.\nΌχι μόνο στο οικονομικό, αλλά και γενικότερα ως πρότζεκτ, χωρίς να δείξει ιδιαίτερη πρεμούρα να συνεχίσει να πορεύεται ως τεχνικός διευθυντής στον ποδοσφαιρικό χάρτη και έχοντας φτιάξει ένα καλό όνομα έπειτα από την επιτυχημένη θητεία στην ΑΕΚ Λάρνακας.\nΟ δεύτερος δρόμος είναι ο μανατζερικός.\nΚαι έτσι ο Ρόκα αποφασίσει να τον ακολουθήσει, ασφαλώς και δεν θα είναι πρωτάρης.\nΒλέπετε, έπειτα από την αποχώρησή του από την ΑΕΚ Λάρνακας υπήρξε εξωτερικός συνεργάτης του μανατζερικού ισπανικού γραφείου «Global ASSES», μέχρι ωσότου πέσει στο γραμματοκιβώτιό του η πρόταση του Παναθηναϊκού και αποφασίσει να έρθει για μόνιμη εγκατάσταση στην Ελλάδα.\nΜια φορά εκείνο που κυκλοφορεί τις τελευταίες ημέρς στην ισπανική πιάτσα των ατζέντηδων για τον Τσάβι Ρόκα, πέρα από την πικρία που διακατέχει για το πρόωρο κι άδοξο τέλος της σχέσης του με τον Παναθηναϊκό, χωρίς να δοθεί (όπως έχει να λέει στον περίγυρό του) μεγαλύτερη πίστωση χρόνου στο πρότζεκτ που έστησε, με έναν καινούργιο προπονητή και σε μια ομάδα με πολλά νέα πρόσωπα, είναι και κάτι άλλο:\nσε αυτό το τάιμινγκ ο Ρόκα θα βάλει σε προτεραιότητα την συνεργασία με ένα ισπανικό κλαμπ κι όχι την…μεταγραφή σε ένα μανατζερικό γραφείο. Για να δούμε…\nΈτοιμη για Ολυμπιακό\nΠανέτοιμη για τον αυριανό αγώνα απέναντι στον Ολυμπιακό Λευκωσίας η ΑΕΚ. Ολοκληρώθηκε η προετοιμασία και η ομάδα του Σωφρόνη Αυγουστή θέλει να πάρει ακόμη ένα...\nΔείτε τις δηλώσεις του Σωφρόνη Αυγουστή στη διάσκεψη τύπου πριν το ματς με τον Ολυμπιακό Λευκωσίας. «Ο Ολυμπιακός δεν βρίσκεται τυχαία στα ψηλά όμως παίζουμε...\n12η στροφή στη La Liga με μεγάλο ντέρμπι να διεξάγεται το απόγευμα στο «Σάντσεθ Πιθχουάν», μεταξύ Σεβίλλης και Ρεάλ Μαδρίτης. 0186: Sevilla FC - Real...\nΔΕΛΤΙΑ ΤΥΠΟΥ Protathlima Team - 08:18\n10η αγωνιστική στη Serie A' και η Γιουβέντους υποδέχεται στο «Αλιάντζ» την Τορίνο. 2055: Juventus Turin - Torino FC 19:00 («Allianz Stadium») Γιουβέντους: Εξασφαλίζοντας ήδη την...\nΔΕΛΤΙΑ ΤΥΠΟΥ Protathlima Team - 08:16\nΑντιπροσωπεία της Meridianbet παρευρέθηκε στις αρχές Ιουνίου, παρά τις αντιξοότητες εν μέσω περιορισμού λόγω Covid-19, στα γραφεία του Ιδρύματος Χριστίνας Α.Αποστόλου. Στόχος, η ενίσχυση μίας...\nΔΕΛΤΙΑ ΤΥΠΟΥ Protathlima Team - 08:14\nΔυνατό ματς ΑΕΚ-Ολυμπιακός με αμέτρητες επιλογές στην Megabet Plus και επιλογή Cash Out\nΔυνατό ματς διεξάγεται στην Αρένα της Λάρνακας ανάμεσα στην ΑΕΚ και στον Ολυμπιακό στις 18:00 για την 13η αγωνιστική του πρωταθλήματος. Η Megabet Plus...\nΔΕΛΤΙΑ ΤΥΠΟΥ Protathlima Team - 08:12\nProtathlima Team - 08:18\nProtathlima Team - 08:16


Αισιόδοξοι για το μέλλον τους οι εργαζόμενοι στη Ναυτιλία\nΤο 37% των ερωτηθέντων πήρε αύξηση στον μισθό του και το 47% πήρε μπόνους τους τελευταίους 12 μήνες\nΟι υπάλληλοι στα γραφεία ναυτιλιακών εταιρειών, σε παγκόσμιο επίπεδο, νιώθουν πιο αισιόδοξοι για το επαγγελματικό τους μέλλον σε σύγκριση με άλλα επαγγέλματα. Στο συμπέρασμα αυτό κατέληξε το 9th Maritime Employee Survey.\nΣύμφωνα με τα στοιχεία της έρευνας, την οποία πραγματοποίησαν οι εταιρείες Halcyon Recruitment και Coracle σε δείγμα 2.863 συμμετεχόντων υπαλλήλων, το 56% ανησυχεί για το εργασιακό του μέλλον έναντι 63% στην έρευνα του 2016 ενώ μόνο το 28% σκέφτονται να αλλάξουν επάγγελμα έναντι ποσοστού 37% το 2016.\nΣε ερώτηση για το BREXIT το 40% πιστεύει ότι θα έχει αρνητικές επιπτώσεις για τη Μεγάλη Βρετανία ως παγκόσμιο ναυτιλιακό κέντρο, ενώ το 43% υποστηρίζει ότι θα έχει αρνητικές επιπτώσεις στην χώρα ως προς την προσέλκυση εργαζομένων.\nΤο 37% των ερωτηθέντων πήρε αύξηση στον μισθό του και το 47% πήρε μπόνους τους τελευταίους 12 μήνες. Υπήρξε μία ελαφρά μείωση αφού το 2016 αύξηση είχε πάρει 38% και μπόνους το 49%.\nΑπό όσους εργάζονται στον κλάδο της φορτηγού ναυτιλίας-dry cargo το 44% πήρε αύξηση μισθού και το 52% μπόνους.\nΣτον κλάδο των δεξαμενόπλοιων αύξηση πήρε το 52% όμως μόνο το 35% πήρε μπόνους.\nΤο 70% όσων απάντησαν στην έρευνα δήλωσε ευτυχισμένο με τα μπόνους που πήρε μέσα στο 2017. Το ποσοστό ήταν 69% το 2016.\nΌσοι εργάζονται στα τμήματα operation και technical/HSEQ ήταν εκείνοι που επλήγησαν σκληρότερα αφού μόλις το 1/3 δήλωσε ότι πήρε αύξηση μισθού.\nΤο 77% θα πήγαινε σε ειδικά γραφεία εργασίας εάν θα ήθελε να αλλάξουν δουλειά. Το 45% των εργαζομένων ανέφερε την έλλειψη ευκαιριών προώθησης και προαγωγής ως κύριο λόγο δυσαρέσκειας στο σημερινό τους ρόλο σε μία εταιρεία.


Πέμπτη, 04 Μαρτίου 2021 09:51:09 ΜΜ\nΑρχική›Ειδήσεις›Πολιτική›Μπουρλότο στο πολιτικό σκηνικό λόγω της καταστροφής και σενάρια ανασχηματισμού\nΧθες ο βουλευτής Αττικής Μάκης Βορίδης σήκωσε τους τόνους καθώς ο ίδιος εκπροσωπεί την Περιφέρεια Αττικής στη Βουλή. «Θα μιλήσουμε αύριο ώστε τα θρασίμια της πολιτικής να πάνε στη θέση τους» είπε στη Βουλή χτες ο κ. Βορίδης, προκαλώντας την αντίδραση του προεδρεύοντος Σπύρου Λυκούδη, που του καταλόγισε ότι «ξέφυγε» με αυτή τη φράση. Μάλιστα, ο κ. Βορίδης παραδέχτηκε ότι η κριτική της Ν.Δ. δεν θα έχει θεσμικό χαρακτήρα, αλλά προσωπικό. «Δεν θα κάνουμε θεσμικές συζητήσεις» ξεκαθάρισε και επιβεβαίωσε ουσιαστικά τις πληροφορίες που θέλουν τη Ν.Δ. να αναζητεί και ποινικές ευθύνες για τους κυβερνητικούς χειρισμούς. «Θα μιλήσουμε για τις εγκυκλίους που εσείς βγάλατε και που προβλέπουν λεπτομερώς τι πρέπει να κάνει ο καθένας» ανέφερε.\nΤην ανάληψη ευθύνης από την κυβέρνηση μέσω παραιτήσεων ζήτησε, από την πλευρά του, ο Σταύρος Θεοδωράκης του Ποταμιού. «Είμαστε η χώρα που ποτέ κανείς πολιτικός δεν παίρνει την ευθύνη για τίποτα» δήλωσε χαρακτηριστικά.\nΠάντως χτες τρεις υπουργοί, ο κυβερνητικός εκπρόσωπος Δημήτρης Τζανακόπουλος, ο αναπληρωτής υπουργός Προστασίας του Πολίτη Νίκος Τόσκας, ο υπουργός Ψηφιακής Πολιτικής Νίκος Παππάς που έδωσε το παρών αλλά δεν μίλησε, και οι αρχηγοί της Ελληνικής Αστυνομίας και του Πυροσβεστικού Σώματος στη συνέντευξη Τύπου σχετικά με την αντίδραση του κρατικού μηχανισμού στις πυρκαγιές απέδωσαν το σύνολο της καταστροφής στον «στρατηγό άνεμο.\nΠάντως, ο κ. Τόσκας σημείωσε ότι από την πρώτη στιγμή υπέβαλε την παραίτησή του στον πρωθυπουργό Αλέξη Τσίπρα για συνειδησιακούς λόγους, χωρίς να γίνει δεκτή. Τόνισε, πάντως, ότι «σε επιχειρησιακό επίπεδο» δεν μπορεί να βρει «μεγάλα λάθη» φωτογραφίζοντας εμπρησμό. «Υπάρχει εύρημα που μας οδηγεί σε ανακριτικές έρευνες. Η έρευνα είναι σε εξέλιξη δεν πρέπει να πούμε τίποτε παραπάνω» ανέφερε ο κ. Τόσκας και παρουσίασε σχετική φωτογραφία από την εστία στο Νταού Πεντέλης. Επίσης οι Αρχές παρουσίασαν δορυφορικές απεικονίσεις που δείχνουν τη σχεδόν ταυτόχρονη εκδήλωση πολυάριθμων εστιών κοντά στο οδικό δίκτυο που απέχουν μεταξύ τους περίπου 1.100 μέτρα και προκαλούν εύλογα ερωτήματα για εμπρηστικές ενέργειες.\nΕυθύνες στο χτες\n«Στην περιοχή υπήρχαν πολυτελή σπίτια και κτήρια ακριβώς δίπλα στην παραλία» ανέφερε χαρακτηριστικά ο υπουργός. Έγκλημα του παρελθόντος Ο υπουργός Άμυνας Πάνος Καμμένος με δηλώσεις του στο βρετανικό δίκτυο BBC χαρακτήρισε «έγκλημα του παρελθόντος» την άναρχη δόμηση στο Μάτι. «Σε αυτή την ακτογραμμή της Αττικής, οι κατοικίες στην πλειονότητά τους έχουν οικοδομηθεί χωρίς άδεια. Έχουν κάνει κατάληψη της ακτής χωρίς να εφαρμόζουν τους νόμους. Έπειτα από μια τέτοια τραγωδία ήρθε η στιγμή να καταλάβουν ότι είναι επικίνδυνο γι’ αυτούς και τις οικογένειές τους να μην ακολουθούν τους νόμους και τους κανόνες» δήλωσε.\nΠάντως ο κ. Καμμένος σε περιοδεία που πραγματοποίησε χθες στην περιοχή δέχτηκε έντονα παράπονα για τους κυβερνητικούς χειρισμούς από κατοίκους.\nΩς γραμμή άμυνας το Μέγαρο Μαξίμου προτάσσει τα θέματα πολεοδομίας. Ήδη ο υπουργός Υποδομών Χρ. Σπίρτζης προανήγγειλε την έναρξη έρευνας για τις πολεοδομικές άδειες στο Μάτι Αττικής με έμφαση στα οικοδομήματα που βρίσκονται σε απόσταση 100 μέτρων από την παραλία.\n«Οι τραγικές συνέπειες της πρόσφατης καταστροφής μάς επιβάλλουν να κατανοήσουμε και να προωθήσουμε την ανάπτυξη στην πράξη ως ένα πολύπλευρο ποιοτικό μετασχηματισμό, που αφορά τον τρόπο με τον οποίο οργανώνουμε το συλλογικό μας βίο, παράγουμε και δημιουργούμε, σχεδιάζουμε τις πόλεις μας, διευθετούμε τις σχέσεις μας με το περιβάλλον, θωρακίζουμε τη συλλογική μας ασφάλεια». Τα παραπάνω αναφέρονται σε δήλωση του αντιπροέδρου της κυβέρνησης και υπουργού Οικονομίας και Ανάπτυξης Ιωάννη Δραγασάκη, με την οποία εκφράζει παράλληλα τη βαθιά λύπη του για τον χαμό τόσων ανθρώπων.\nΠάντως πληροφορίες παραπέμπουν στο ενδεχόμενο ανασχηματισμού καθώς η διαχείριση μιας τέτοιας κατάστασης που εγγράφεται σε άλλα σημεία τριβής της κυβέρνησης με μερίδες των πολιτών είναι δύσκολη (ΠΓΔΜ, Συντάξεις κτλ).\nΜάλιστα δεν είναι λίγοι εκείνοι που βλέπουν άμεσα τις όποιες αποφάσεις.


από Nikolaus Dreher | Πειρατής Published: 2017 May 18, 08:01\nΣχετικά με Apple-kungfu.com\nApple-kungfu.com redirect μπορεί να προκληθεί από ένα adware πρόγραμμα εγκατεστημένο στον υπολογιστή σας. Adware δεν είναι κακόβουλο, αλλά αυτό που κάνει είναι πολύ ενοχλητικό. Υπάρχει να δημιουργήσετε εισόδημα, εκθέτοντας τους χρήστες σε διαφημίσεις, και αυτό είναι γιατί ενδέχεται να ανακατευθυνθείτε ή βλέποντας τόσες πολλές διαφημίσεις. Οι χρήστες συνήθως έχουν μολυνθεί με adware, όταν εγκαταστήσετε το δωρεάν λογισμικό και δεν παρατηρήσετε κάτι που συνδέονται με αυτό.\nΌποια και αν είναι οι διαφημίσεις μπορεί να σας δείξω, είναι σημαντικό ότι δεν εμπλέκεστε μαζί τους όταν adware είναι παρούσα. Ενώ adware, η ίδια δεν είναι επιβλαβείς, μπορεί να είναι σε θέση να σας εκθέσει σε μη ασφαλές περιεχόμενο. Σε γενικές γραμμές, δεν υπάρχει καμία χρήση για επιτρέποντας το adware που παραμένουν στον υπολογιστή σας. Αυτό θα μόνο να διαταράξει σας συνόδους ξεφυλλίσματος. Ακόμη και καταφανώς, αυτό μπορεί να επιβραδύνει τον υπολογιστή σας. Apple-kungfu.com κατάργησης δεν πρέπει να ακόμα μια ερώτηση. Μόλις μπορείτε να διαγράψετε Apple-kungfu.com.\nΠώς μεταδίδεται Apple-kungfu.com;\nAdware συνήθως διεισδύει σε υπολογιστές μέσω του δωρεάν λογισμικού. Είναι επισυνάπτεται σε ένα δωρεάν πρόγραμμα με τρόπο που να επιτρέπει να εγκαταστήσετε παράλληλα με αυτό, εκτός αν σας με μη αυτόματο τρόπο αποτρέψει από να κάνει έτσι. Για να το κάνουμε αυτό, χρησιμοποιήστε τις ρυθμίσεις για προχωρημένους ή προσαρμοσμένη κατά την εγκατάσταση freeware, και θα είναι σε θέση να αποεπιλέξτε όλα τα που έχει προστεθεί. Αφού το κάνετε αυτό, μπορείτε να συνεχίσετε την εγκατάσταση του δωρεάν λογισμικού. Χρησιμοποιώντας τις προεπιλεγμένες ρυθμίσεις δεν συνιστάται διότι θα most πιθανό καταλήξετε έχοντας να καταργήσετε Apple-kungfu.com ή παρόμοια αργότερα. Παίρνει τον τρόπο λιγότερο χρόνο για να αποτρέψει μόνο ανεπιθύμητες εγκαταστάσεων από την αρχή.\nΤο ανακατευθύνσεις ενδέχεται να ξεκινήσει αμέσως μετά adware μολύνει τον υπολογιστή. Πιθανότατα θα επηρεάσει όλα τα κύρια προγράμματα περιήγησης εγκατεστημένα στον υπολογιστή σας, συμπεριλαμβανομένων των Internet Explorer, Google Chrome και Firefox του Mozilla. Μπορείτε να δοκιμάσετε να αγνοήσει τις ανακατευθύνσεις, αλλά ο μόνος τρόπος για να απαλλαγούμε οριστικά από αυτά θα ήταν να απεγκαταστήσετε Apple-kungfu.com adware από το σύστημα. Ό, τι οι διαφημίσεις μπορεί να σας δείξει το adware είστε καλύτερα να μην εμπλακούν μαζί τους. Adware θα μπορούσε σας εκθέτει σε ανασφαλή διαφημίσεις, μετά από όλα, όλοι νοιάζεται να παράγουν εισόδημα. Εάν σας προσφέρεται για να αποκτήσετε κάποιο είδος του προγράμματος, έχουμε κατά νου ότι αυτό μπορεί να κατεβάζετε αντίθετα είναι κάποιο είδος του κακόβουλου προγράμματος. Εάν χρειάζεστε λογισμικό ή ενημερώσεις, χρήση νόμιμος/επίσημα sites και όχι αμφίβολες πηγές. Είναι υπολογιστή σας, έτσι η δουλειά σας είναι η προστασία και εκθέτοντας το σε ενδεχομένως κακόβουλο περιεχόμενο, δεν κάνετε τον εαυτό σας χάρες. Βεβαιωθείτε ότι μπορείτε να διαγράψετε Apple-kungfu.com.\nΊσως χρειαστεί να αποκτήσετε επαγγελματική αφαίρεση λογισμικού προκειμένου να αρθούν πλήρως Apple-kungfu.com από τον υπολογιστή. Adware συνήθως κρύβει συνεπώς δύσκολο να βρείτε με το χέρι. Αν νομίζετε ότι σας δεν μπορεί να το κάνει, σας προτείνουμε να αποκτήσετε επαγγελματική αφαίρεση λογισμικού και να απεγκαταστήσετε Apple-kungfu.com για εσάς. Το ανακατευθύνσεις πρέπει να σταματήσετε αφού διαγράψετε Apple-kungfu.com.\nΚατεβάστε εργαλείο αφαίρεσηςγια να καταργήσετε Apple-kungfu.com Χρησιμοποιήστε το εργαλείο μας αφαίρεσης συνιστάται για να απεγκαταστήσετε Apple-kungfu.com. δοκιμαστική έκδοση του WiperSoft παρέχει ανίχνευση του υπολογιστή απειλές όπως Apple-kungfu.com και βοηθά στην αφαίρεσή της για ΔΩΡΕΑΝ. Να διαγράψετε καταχωρήσεις εντοπισμένα μητρώου, τα αρχεία και επεξεργάζεται τον εαυτό σας ή να αγοράσετε μια πλήρη έκδοση.\nβήμα 1. Απεγκαταστήσετε Apple-kungfu.com και συναφή προγράμματα.\nΚαταργήστε το Apple-kungfu.com από Windows 8\nΑπεγκαταστήσετε Apple-kungfu.com από τα παράθυρα 7\nΔιαγραφή Apple-kungfu.com από τα Windows XP\nΚαταργήστε το Apple-kungfu.com από το Mac OS X\nβήμα 2. Διαγραφή Apple-kungfu.com από τις μηχανές αναζήτησης\nΔιαγραφή Apple-kungfu.com από το Google Chrome\nΚαταργήστε το Apple-kungfu.com από Mozilla Firefox\nΑπεγκαταστήσετε Apple-kungfu.com από το Safari (Mac OS X)\nΚάντε κλικ στο κουμπί Go στην κορυφή αριστερά της οθόνης και επιλέξτε εφαρμογές. Επιλέξτε το φάκελο "εφαρμογές" και ψάξτε για Apple-kungfu.com ή οποιοδήποτε άλλοδήποτε ύποπτο λογισμικό. Τώρα, κάντε δεξί κλικ στο κάθε τέτοια εισόδων και επιλέξτε μεταφορά στα απορρίμματα, στη συνέχεια, κάντε δεξί κλικ το εικονίδιο του κάδου απορριμμάτων και επιλέξτε άδειασμα απορριμάτων.\nΠατήστε το κουμπί της απεγκατάστασης δίπλα από το ανεπιθύμητο Apple-kungfu.com και να απαλλαγούμε από όλες τις άλλες άγνωστες εγγραφές καθώς και. Εάν δεν είστε βέβαιοι αν η επέκταση είναι αξιόπιστος ή όχι, απλά αποεπιλέξτε το πλαίσιο ενεργοποίηση για να το απενεργοποιήσετε προσωρινά.\nΚατεβάστε εργαλείο αφαίρεσηςγια να καταργήσετε Apple-kungfu.com Μας ερευνητική ομάδα συνιστούμε να χρησιμοποιήσετε ένα αξιόπιστο αυτόματο μετακόμιση εργαλείο για να διαγράψετε το Apple-kungfu.com. Ή μπορείτε να χρησιμοποιήσετε εναλλακτικές λογισμικό (Norton, Kaspersky, BitDefender), το οποίο μπορείτε να βρείτε εδώ.


Με ανακυκλωμένα υλικά, αυτός ο νεαρός άνδρας δημιουργεί προθέσεις για ζώα με ειδικές ανάγκες | Απαιχτο\nΜε ανακυκλωμένα υλικά, αυτός ο νεαρός άνδρας δημιουργεί προθέσεις για ζώα με ειδικές ανάγκες\nΌταν έχετε ένα συγκεκριμένο ταλέντο, είναι σωστό να το διαθέσετε στους πιο αδύναμους και όσους το χρειάζονται περισσότερο. Στον κόσμο των ζώων, καθώς και μεταξύ των ανθρώπων, υπάρχει η τάση να αλληλοβ…\nΌταν έχετε ένα συγκεκριμένο ταλέντο, είναι σωστό να το διαθέσετε στους πιο αδύναμους και όσους το χρειάζονται περισσότερο. Στον κόσμο των ζώων, καθώς και μεταξύ των ανθρώπων, υπάρχει η τάση να αλληλοβοηθούνται, ως καθαρό σημάδι ευγένειας.\nΕίναι ηλεκτρολόγος, αλλά όλος ο ελεύθερος χρόνος του αφιερώνεται στη βελτίωση της ζωής των ζώων που το χρειάζονται.\nΓια τον Ahmed Manai, έναν νεαρό επαγγελματία ηλεκτρολόγο και ζωγράφο που ζει στην Τυνησία, η βοήθεια σε όσους έχουν ανάγκη είναι πολύ παρηγορητική. Μόλις 23 ετών, κατάφερε να βελτιώσει την ποιότητα ζωής των κουταβιών και των γατιών που έχουν υποστεί καταστάσεις που τους εμποδίζουν να κινηθούν σωστά.\nΕΝΑ ΠΡΟΣΑΡΜΟΣΜΕΝΟ ΠΡΟΣΔΟΚΙΜΟ ΖΩΗΣ.\nΕίναι σύνηθες για εμάς να βλέπουμε μερικά ζώα να ζουν τη ζωή τους με σοβαρές δυσκολίες, αλλά μπροστά σε αυτό το καταστροφικό πανόραμα, ο Αχμέντ αποφάσισε να θέσει τη δημιουργικότητα και τις γνώσεις του στην υπηρεσία των γούνινων που το χρειάζονταν.\nΟ πρώτος που έλαβε τη βοήθειά του ήταν ένα γατάκι με αναπηρία κατά τη γέννηση του, το οποίο τον εμπόδισε να μετακινήσει τα πίσω πόδια του. Το γατάκι ήρθε στην αγκαλιά του Αχμέντ, αφού ο θετός πατέρας του είδε σε αυτόν τον νεαρό άνδρα την ευκαιρία να βελτιώσει την κατάσταση διαβίωσης του μικρού γατιού του.\nΜετά από μερικές ημέρες μελέτης της κατάστασης, ο νεαρός άνδρας κατάφερε να κατασκευάσει μια συγκεκριμένη κατασκευή με δύο τροχούς και άλλα ανακυκλωμένα υλικά, τα οποία επιτρέπουν στο αιλουροειδή να κινείται κανονικά.\nΟΤΑΝ ΥΠΑΡΧΕΙ ΜΙΑ ΑΙΣΘΗΣΗ ΒΟΗΘΕΙΑΣ, ΔΕΝ ΥΠΑΡΧΕΙ ΛΕΞΗ «ΑΔΥΝΑΤΟ».\nΑυτή η πρώτη πράξη βοήθειας κίνησε την καρδιά του Ahmed, ο οποίος διαβεβαιώνει ότι η ελπίδα είναι η βάση των καλύτερων πραγμάτων που μπορούν να μας έρθουν.\nΓια μένα, η επιστροφή της ελπίδας δίνει μια νέα ζωή – είπε ο Ahmed Manai.\nΑπό τότε και στο εξής, η ευκαιρία να “δώσει νέες ζωές” ήταν κάτι που ο Ahmed είχε στα χέρια του, καθώς μετά από λίγες μέρες άρχισε να λαμβάνει αιτήματα από περισσότερους ανθρώπους που του ζητούσαν βοήθεια για τα γούνινα παιδιά τους για διαφορετικές ασθένειες.\nΦυσικά, ο νεαρός άνδρας ήταν πάντα πολύ χαρούμενος που έκανε κάτι για αυτούς, οπότε κάθε νέα υπόθεση ήταν μια ευκαιρία για να εφαρμόσει τις γνώσεις και την εμπειρία του.\nΑν και δεν είναι επαγγελματίας υγείας, αλλά ένας άνθρωπος που θέλει να βοηθήσει τα ζώα, αφού εξέτασε λεπτομερώς την ανεπάρκεια που υπέστη, άρχισε να κατασκευάζει με απλά στοιχεία, όπως πλαστικά δοχεία, χαλύβδινους σωλήνες, προθέσεις για κουτάβια, γατάκια και έναν πελαργό για τον οποίο έκανε ένα μικρό νάρθηκα, αυτό είναι η πιο εκπληκτική του περίπτωση.\nΑλλά χωρίς αμφιβολία, το πιο όμορφο πράγμα αυτής της δράσης είναι ότι αφού ο νεαρός δημιουργήσει τις προθέσεις, τις δωρίζει στους γούνινους που χρειάζονται για να είναι εντελώς χαρούμενοι. Αυτές οι υπέροχες πράξεις έχουν αποκαλυφθεί στη σελίδα Instagram του Ahmed, όπου πολλοί άνθρωποι τον ευχαριστούν για αυτό που κάνει και τον παρακινούν να συνεχίσει με την όμορφη δουλειά του.\nΗ αλληλεγγύη αυτού του ανθρώπου αξίζει εκατοντάδες χειροκροτήματα, ελπίζουμε ότι θα έρχονται περισσότερα ζώα σε αυτόν και ότι μπορούν να βοηθηθούν με τον τρόπο που ελπίζουν.\nΗ έγκυος σκυλίτσα παλεύει να φτάσει στην εγκαταλελειμμένη αυλή για να γεννήσει


Δικαίωμά σου να μη συμπαθείς τα ζώα, υποχρέωσή σου να τα σέβεσαι - Pillowfights.gr\nBedroom Alter Ego Δικαίωμά σου να μη συμπαθείς τα ζώα, υποχρέωσή σου να τα σέβεσαι\nΕύα Αξιώτη 29/01/2016\nΓέννημα θρέμμα Κρητικιά. Ρομαντική, ονειροπόλα και με καλλιτεχνικές τάσεις. Αγαπώ τα διάβασμα, τη σοκολάτα, το άρωμα του καφέ που πλημμυρίζει το σπίτι μου τα Σαββατιάτικα πρωινά και τη μυρωδιά των βιβλίων. Λατρεύω τα ταξίδια και τα Χριστούγεννα και σαν γνήσια Υδροχόος σιχαίνομαι τους περιορισμούς και γενικά οποιοδήποτε προσπαθήσει να με βάλει σε καλούπια. Ενθουσιάζομαι πολύ εύκολα με τα πιο άκυρα πράγματα και τα βαριέμαι το ίδιο εύκολα. Όσο για τη γραφή; Δεν έχω ιδέα πώς προέκυψε. Απλώς τη γουστάρω κι αυτό αρκεί.\nΗ μαγική στιγμή που οι γονείς σου εξομολογούνται τρέλες της εφηβείας\nΤο μέρος που γεννήθηκες θα 'ναι πάντα το λιμάνι σου


H κάνναβη, το νέκταρ των προλετάριων, ο εχθρός της εξουσίας | Cannabis News\nΗ χρήση ινδικής κάνναβης (χασίς) στην Ελλάδα αποτελούσε στις αρχές του 20ου αιώνα μία συνήθη πρακτική «υπο-πολιτισμικών ομάδων» στα αστικά κέντρα. Τα μεγάλα λιμάνια της Ερμούπολης στη Σύρο και του Πειραιά συγκέντρωναν πολλούς τέτοιους ανθρώπους.\nΗ χασισοποτεία αποτελούσε μέρος ενός κώδικα αξιών και συμπεριφοράς, που εκφράστηκε αυθεντικά και δημιουργικά κι από το ρεμπέτικο τραγούδι. Στο ρεμπέτικο, η χρήση χασίς αποτελεί τη διαβατήρια τελετή για την ένταξη σ’ ένα χώρο που αρνιόταν τις υποκριτικές αξίες της διογκούμενης αστικής τάξης, και συνδετικό στοιχείο νέων συλλογικοτήτων.\n[Tης Μαριάνθης Πελεβάνη]\n«Η χρήση του χασίς» διαβάζουμε στο βιβλίο του πανεπιστημιακού Στάθη Δαμιανάκου «Παραδόσεις ανταρσίας και λαϊκός πολιτισμός», «συνηθίζεται στον κόσμο του κοινωνικού περιθωρίου και των ομάδων της ημι-παρανομίας, ο οποίος ζώντας μέσα στο δικό του υπο-πολιτισμό εκδηλώνει μια συνειδητή άρνηση προσχώρησης στην κυρίαρχη ιδεολογία και προτείνει το δικό του σύστημα κανόνων συμπεριφοράς και ηθικής, το σύστημα του μάγκα…. ενώ αργότερα μετά το 1922 «έλκεται και από τον κόσμο των εξαθλιωμένων, πλάνητων και άεργων λούμπεν προλεταρίων των υπό εκβιομηχάνιση πόλεων».\nΟδός Πανδρόσου, Μοναστηράκι, το 1885 (Αθήνα)\nΌπως σημειώνει ο Γάλλος φιλόσοφος Ρεβώ ντ’ Αλλόν (Revault d’ Allonnes, 1973) «δεν φουμάρουν για να γκρεμίσουν έναν κόσμο, αλλά για να αποσπασθούν από αυτόν».\nΟ Μάρκος Βαμβακάρης περιγράφει την πρώτη του εμπειρία με τον δικό του τρόπο: «Για πρώτη φορά είχα πολύ ζαλιστεί, βούρκωσαν τα μάτια μου, αρχίνισα τον εμετό, έβηχα πάρα πολύ κι ένιωσα σα να γύριζε ο κόσμος σβούρα…Αφού περάσανε δυό τρεις ώρες, τότες συνήλθα. Τι μ’ έκανε και ξαναπήγα και δεν σταμάτησα; Το ντερβισιλίκι μου.\nΤο ντερβισιλίκι πάει να πει πως ήμουνα μάγκας, φιλότιμος, δεν πείραζα κανένανε, με σεβόντουσαν, τους σεβόμουνα, μ’ αγαπάγανε, τους αγάπαγα, σ΄ ότι έλεγε ο ένας επικροτάγανε όλοι. Ήμαστε μάγκες, μάγκες ιππότες. Κονομάγαμε με τον ιδρώτα μας. Δεν είχαμε σχέση με τους αλανιάρηδες, που κλέβανε και κάναν διάφορες ατιμίες.\nΗ παράγκα-καφενείο του Αλ. Μπαλαλά, «Θεραπευτήριον Μελαγχολίας», Στην πόρτα δεξιά ζωγραφισμένο ένα μπουζούκι!\nΗ χασισοποτεία συντελούσε στη δημιουργία μιας ομάδας, στην απόκτηση μιας ταυτότητας, με αντισυμβατική στάση και αντίληψης ζωής που ταυτόχρονα προσέδιδε κύρος και γόητρο. Η άφιξη των προσφύγων της Μ. Ασίας, όπου η συνήθεια ήταν ιδιαίτερα διαδεδομένη, καθώς και οι άθλιες συνθήκες εγκατάστασης και διαβίωσης, προκάλεσαν την αύξηση των καπνιζόντων και «ηθικό πανικό» στα αστικά στρώματα.\nΤο χασίς βέβαια δεν ήταν κάτι νέο για τον Πειραιά ούτε φυσικά το έφεραν μαζί τους οι πρόσφυγες από τη Μικρά Ασία. Την εποχή που αφηγείται ο Μάρκος, η καλλιέργεια της κάνναβης είχε ήδη δια νόμου (Ν. 2017 του 1920) απαγορευθεί, οι δε καπνίζοντες χασίς τιμωρούντο με κράτηση ή και πρόστιμο.\nΗ αστυνομία, σύμφωνα με το νόμο αυτό είχε καθήκον: «να παρακολουθή αγρύπνως τας κινήσεις των χασισοποτών και να κλείη τα καταγώγια ή τα άλλα ενδιαιτήματα εις ά επιδίδονται καθ’ έξιν εις χασισοποτίαν ούτοι, συλλαμβάνουσα δε τούτους επ αυτοφώρω να τους παραδίδη εις την αρμοδίαν Εισαγγελικήν αρχήν δια την κατά νόμον τιμωρίαν των»!\nΚάηκαν 8 από τους 22 τόνους χασίς, στα αμπάρια του πλοίου «Ντόρις» (προς εφοδιασμόν ετέρων χωρών). Την εποχή που η Ελλάδα έκανε νόμιμες εξαγωγές ινδικής κάνναβης προς Αίγυπτο.\nΗ χρήση χασίς συνδέεται με την παραβατικότητα και το έγκλημα, ο χασισοπότης παρουσιάζεται ως ανήθικος και επικίνδυνος. Το ρεμπέτικο τραγούδι περιγράφεται ως αισχρό, επικίνδυνο και πρωτόγονο. Οι δυνάμεις της τάξης καλούνται να εκκαθαρίσουν την απειλή. Όπως αναφέρεται εύστοχα: «Στις εκκλήσεις του Τύπου προς την Αστυνομία υιοθετείται η οικεία μεταφορά της καθαρότητας, η οποία χαρακτηρίζει την ρητορική των ναρκωτικών καθ’ όλη τη διάρκεια του 20ου αιώνα.\nΗ αποκατάσταση της τάξης εμφανίζεται ως προσπάθεια να «καθαριστεί» το κοινωνικό σώμα από τους «ξένους», απ’ όσους έρχονται από άλλες πατρίδες και «πολιτισμούς» και προκαλούν με τις συνήθειες τους τα οικεία ήθη\nΣτο πλαίσιο του ηθικού υποδείγματος της χρήσης ναρκωτικών αποτυπώνεται η επιλεκτική σύνδεση της χρήσης , ως μίας πρωτόγονης και απολίτιστης συμπεριφοράς, με μία ομάδα ατόμων που κατάγονται από την άγρια Ασία και την καθυστερημένη και λάγνα Ανατολή…\nΗ συγκράτηση των συναισθημάτων, ο έλεγχος του πάθους, η πειθαρχία του εαυτού, ο εκπολιτισμός του σώματος -χαρακτηριστικά στοιχεία της αυτοσυνειδησίας των νέων αστικών στρωμάτων- αντιπαρατάσσονται τώρα στον πολιτισμό των φτωχών και παρανόμων της πόλης και προσδιορίζουν τις διαχωριστικές γραμμές ανάμεσα στις διαφορετικές κοινωνικές τάξεις» (Ε. Ανδριάκαινα, «Παίζοντας με τα Όρια», Βιβλιόραμα, Αθήνα, 2005).\nΌσοι χασισοπότες συλλαμβάνονται, φιγουράρουν στις σελίδες του τύπου με όνομα, επώνυμο, πατρώνυμο, ηλικία, επάγγελμα και ακριβή διεύθυνση κατοικίας\nΕνώ η ευρύτερη κοινωνία φαίνεται ότι ανέχεται το φαινόμενο της χασισοποσίας, ο τύπος και η εξουσία εργάζονται με στόχο να χτίσουν μια αρνητική δημόσια εικόνα για το χασίς, τους τεκέδες και, αργότερα, για τους λαϊκούς μάστορες των χασικλίδικων τραγουδιών που ξεπήδησαν μέσα απ’ τα χασισοποτεία.\nΕφημερίδα «Σκριπ» τον Δεκέμβριο του 1902 «Συνήθως το χασίς διαθέτει ταύτα εις διαρκή ευθυμίαν και χαράν. Όλαι αι εργάτιδες τραγωδούν και χαριεντίζονται όλην την ημέραν.»\nΣτις αρχές της δεκαετίας του ‘30 η παγκόσμια οικονομική κρίση είχε ανεβάσει στα ύψη την ανεργία και τον πληθωρισμό. Οι συνθήκες διαβίωσης για το μεγαλύτερο μέρος του πληθυσμού ήταν δύσκολες και τα κατώτερα αστικά στρώματα των πόλεων, μαζί με τους εργάτες και τους πρόσφυγες, συχνά επιβίωναν χάρη στα δημοτικά συσσίτια.\nΕίναι μια περίοδος που ο τιμάριθμος καλπάζει και τα ευρέα λαϊκά στρώματα ζουν σε συνθήκες εξαθλίωσης. Μέσα σ’ αυτές τις συνθήκες ανθεί η χασισοποσία.\nΚαφενεία που πωλούν «καραμέλες, σοκολάτες, ζαχαρωτά και λοιπά», ή άλλα που –όπως αναφέρει κάποια εφημερίδα– αναγράφουν σε ξεχωριστή πινακίδα δίπλα στο τζάμι ότι «Προσφέρεται και Καφές» αν και στην πρόσοψη υπάρχει τεράστια ταμπέλα που γράφει ΚΑΦΕΝΕΙΟΝ, ενημερώνουν συνωμοτικά για το διαθέσιμο μαυράκι και βρίσκονται σε κάθε γειτονιά.\nΣτο Βοτανικό, στον Υμηττό, στο Μεταξουργείο, στην Καισαριανή, στις παράγκες του Πειραιά δίπλα στους πρόσφυγες, αμέτρητα χαμόσπιτα, μαγαζάκια και καφενεδάκια γεμίζουν το ναργιλέ με χασίσι και τον «πατάνε» για να πιούν οι ενδιαφερόμενοι. Άλλα τόσα μαγαζιά υπάρχουν στο Βόλο, στη Λάρισα, την Πάτρα και την Καλαμάτα.\nΣε διάφορες συνοικίες της Αθήνας λειτουργούν 18 τουλάχιστον χασισοποτεία, στο συνοικισμό Νεάπολη της Θεσσαλονίκης γύρω στα 15 και τρία ακόμη βρίσκονται στη συνοικία Χαριλάου.\nΥπό οργάνων της Χωροφυλακής του Άργους, συνελήφθη κάτοικος Σκαφιδακίου και κάτοικος Πυργέλας. (1925 περίπου)\nΛέει πάλι ο Μ. Βαμβακάρης: «Τους ντεκέδες τότες που τους πρόκανα εγώ, όταν πηγαίνανε και τους έδενε η αστυνομία και τους έπαιρνε, η μεγαλύτερη ποινή που τους δικάζανε δύο μέρες, τρεις μέρες φυλακή. Τις οποίες τις πληρώνανε και βγαίνανε. Κατόπιν το ’36-’37-’38…τότες έγινε η μεγάλη δουλειά. Τότες όταν σε πιάνανε ή πρεπε να βρούνε την πηγή… Και δέρνουνε τον κόσμο, και ΄τονε βάζουνε και χρόνια έ, δύο χρόνια, τρία χρόνια, έξι χρόνια, οχτώ μήνες, δέκα μήνες…».\nΣτα χρόνια της φτώχειας και της ανεργίας, ο ναργιλές, το χασίσι κι ο μπαγλαμάς που τραγουδάει την επιθυμία για το βοτάνι της Προύσας αποτελούν την καθημερινότητα μιας αρκετά μεγάλης ομάδας ατόμων. Είναι ακατανόητο για όσους ευημερούν, για τους πολιτικούς, τους βαρυσήμαντους της εποχής, πώς γίνεται μια ολόκληρη κατηγορία ανθρώπων να υπερβαίνει την καθημερινή μιζέρια και την αβεβαιότητα της επιβίωσής της, ρουφώντας τα ντουμάνια μιας αμφιλεγόμενης δρόγης, ακολουθώντας μια ιεροτελεστία που ενισχύει την αδερφικότητα, την ταύτιση και τον κοινό αναστεναγμό για όσα πληγώνουν.\nΣυγκεντρωτικός πίνακας των συλληφθέντων ανδρών και γυναικών, κατά το έτος 1930, με ηλικίες και είδος παραβάσεων (του Ν. περί ναρκωτικών φαρμάκων, καπνίζοντες χασίς εις κέντρα και επί αλητεία). Άνδρες 685, έναντι 10 γυναικών.\nΕίναι δύσκολο να καταλάβουν πώς αυτοί οι ταλαίπωροι, οι άνεργοι, οι μεροκαματιάρηδες, οι εργάτες, μαζί με τους αργόσχολους, τους παράνομους και τους νταήδες, βρήκαν μια κοινή ηδονή που τους ενώνει.\nΌλοι αυτοί οι άνθρωποι δεν είναι μόνο εγκληματίες και αργόσχολοι ηδονιστές, όπως θέλει να τους παρουσιάζει η αστυνομία και οι εφημερίδες της εποχής.\nΑπό τα στοιχεία που υπάρχουν, το μόνο έγκλημα που οι περισσότεροι φαίνεται να διέπραξαν είναι ότι κάπνιζαν το απαγορευμένο πλέον και με νόμο φυτό, το οποίο επιφέρει την ποθητή γαλήνη απομακρύνοντας τις μαύρες ιδέες που γεννάει η φτώχεια\nΠαραβάσεις του νόμου περί ναρκωτικών φαρμάκων των (ανδρών) συλληφθέντων κατά το 1930, τοξικομανών και χασισοποτών (κατά ηλικία, επάγγελμα, καταγωγή). Στην πρώτη κάθετη στήλη ο αριθμός των τοξικομανών (κοκαΐνη, ηρωίνη, μορφίνη). Στη δεύτερη, οι χασισοπότες που συνελήφθησαν να καπνίζουν κατά μόνας. Η τρίτη στήλη περιλαμβάνει τους καπνίζοντες εντός κέντρων στα οποία «κατά σύστημα παρείχον το τα μέσα προς χασισοποσία»\nΣαν μαστουριάσω και γινώ λιώμα απ’ τη μαστούρα\nκι όλα περνούν και χάνονται μόνο με το χασίσι\n(Μάρκος Βαμβακάρης, 1934)\nΈφοδος αστυνομίας σε τεκέ\nΚαι ο Γιάννης Πολυκανδριώτης (παλιός τεκετζής, είχε καφενείο-τεκέ, στα Βούρλα) συμφωνεί, σε συνέντευξή του στο Λευτέρη Παπαδόπουλο, το 1972: «..Καλύτεροι άνθρωποι από τους χασικλήδες δεν υπάρχουνε! Όταν τραβάς χασίσι καλμάρουνε τα νεύρα σου. Ζαλίζεσαι λιγάκι και κάθεσαι ήσυχος στη γωνιά σου, δεν πειράζεις άνθρωπο.. Αλλά ο νόμος κάνει ό,τι θέλει.. Λέει πως όποιος πίνει χασίσι γίνεται οκνός και δεν πάει στη δουλειά του. Κατάλαβες τι γινότανε;..».\nΟι περιγραφές αντίθετα που βρίσκουμε στις αστυνομικές εκδόσεις, φανερώνουν την προκατάληψη για τους χασικλήδες:\n(Ν. Αρχιμανδρίτη, «Επιστημονική και Τεχνική Αστυνομία», 1957): «Οι χασισοπόται εκ της επιδράσεως του χασίς και της όλης αυτών διαβιώσεως, έχουν διαμορφώσει ίδιον τύπον με έντονα εξωτερικά γνωρίσματα και συμπεριφοράν, εξ ων διακρίνεται η αντίθεσις αυτών προς το κοινωνικόν σύνολον.\nΟ χασισοπότης διακρίνεται από τας βραδείας κινήσεις του, την πελιδνήν όψιν του προσώπου, το απλανές και πονηρόν βλέμμα και από το κάτω χείλος όπερ κρέμαται κυριολεκτικώς, δίδον έκφρασιν καταπεπονημένου και σκοτεινού ανθρώπου.\nΦωτογραφία από το Τμήμα Γενικής Ασφαλείας Αθηνών. Αρχές της δεκαετίας του 1930, συλληφθέντες, «περισυλλογή της αστυνομίας» από τη στοά Πάππου. Χασισοπότες και τοξικομανείς. μεταξύ τούτων διακινούνται και ανήλικα πρόσωπα (Αρχείο του Αριστοτέλη Κουτσουμάρη)\nΗ ομιλία του είναι βραχνή και προφέρει βραδέως τας λέξεις, παρενθέτων συνθηματικάς φράσεις. Αι κινήσεις και το ύφος του, οσονδήποτε και αν εμφανίζεται ούτος ενδεδυμένος καλώς, προδίδουν την ιδιότητά του, διότι βαδίζει πάντοτε νωχελώς με κυρτωμένην ελαφρώς την μιαν ωμοπλάτην και με κρεμασμένας τας χείρας κατά μήκος του σώματος.\nΤο όλον ύφος του είναι βαρυαλγές και διαρκώς παραπονείται δια την “άτιμη” τύχην του.\nΓενικώς ο χασισοπότης αποφεύγει την έντιμον εργασίαν και παρουσιάζει δραστηριότητα μόνον οσάκις εγκληματεί, οπότε επιδεικνύει αλληλεγγύην, φιλοτιμίαν και γενναιότητα δια την προστασίαν των ομοίων του χασισοποτών»\nΟ Μάρκος (Βαμβακάρης)\nΑποδεικνύεται ότι η παρεκκλίνουσα συμπεριφορά δεν καθορίζεται από κάποιες εγγενείς ιδιότητες της συγκεκριμένης συμπεριφοράς, από την «παραβατική φύση» της συμπεριφοράς, αλλά γίνεται κοινωνικά αντιληπτή ως «παρεκκλίνουσα», μόνο μετά τον χαρακτηρισμό της ως τέτοια από αυτούς που έχουν την ισχύ να προβούν και να επιβάλλουν τον χαρακτηρισμό, να επικολλήσουν την ετικέτα στην πράξη και τον φορέα της.\nΣτη συνέχεια, ο φορέας της παρέκκλισης που υφίσταται τις κυρώσεις του συστήματος κοινωνικού ελέγχου, είναι δυνατόν να εσωτερικεύσει το στίγμα, και να οδηγηθεί στη λεγόμενη «δευτερογενή παρέκκλιση», αποδεχόμενος τη νέα του ταυτότητα ως άτομο παρεκκλίνον. Με αυτό τον τρόπο διαμορφώνεται ένας φαύλος κύκλος εντονότερης καταστολής και μεγαλύτερης παραβατικότητας.\nΟ Ηλίας Πετρόπουλος γνώρισε πολλούς χασικλήδες της εποχής –αν και ο ίδιος δεν έπινε– και διαπίστωσε το γλυκό τους χαρακτήρα: «Επί δεκαετίες οι χασικλήδες είχαν περάσει στη δικαιοδοσία των εγκληματολόγων, που τους θεωρούσαν σαν στιγματισμένα άτομα. Η Εγκληματολογία ανέκαθεν δούλευε, χέρι – χέρι με την Aστυνoμία.\nΤο ίδιο έκαναν και οι γιατροί, που “ανακάλυψαν” πως οι χασικλήδες είναι οκνηροί, βρόμικοι και ανεπανόρθωτα εθισμένοι στα ναρκωτικά.\nΚαι επιπλέον, ότι είναι αποβλακωμένοι, επικίνδυνοι μαχαιροβγάλτες, ανίκανοι να οδηγήσουν αυτοκίνητο, και τα λοιπά, και τα λοιπά. Τίποτα απ’ όλα αυτά δεν αληθεύει».\nΟ Ηλίας Πετρόπουλος, αναφέρεται στην πλατιά διάδοση της χασισοποσίας την περίοδο 1940-41: «Τον παλιό καιρό το χασίσι σερνόταvε στο δρόμο. Και το φουμάρανε πολλοί άνθρωποι του λαού. Το χασίσι δεν είχε μπει ακόμη στα σαλόνια.\nΚάποτε η δυστυχία ήτο μεγάλη. Η φτωχολογιά την αντιμετώπιζε με το τραγούδι, με το κρασάκι και με το χασίσι. Αρκεί v’ ακούσεις σμυρναίικα τραγούδια για να καταλάβεις την τότε πλατιά διάδοσή του.».\nΗλίας Πετρόπουλος: Τα Ρεμπέτικα τραγούδια\nΣτάθης Δαμιανάκος: Παράδοση Ανταρσίας και Λαϊκός Πολιτισμός\nCanavaccio Κείμενα περί της ηδονιστικής δρόγης (συλλογική έκδοση)


Αυτή είναι η συμφωνία του eurogroup ….. – xOrisOria News\nΑυτή είναι η συμφωνία του eurogroup …..\nΥπάρχουν αυτοί που ξέρουν να διαβάζουν κείμενα και αυτοί που, νομίζουν πως ξέρουν να διαβάζουν κείμενα. Διαλέγεις ότι σε βολεύει….\n«Το Eurogroup επαναλαμβάνει τις εκτίμησή του για τις αξιοσημείωτες προσπάθειες προσαρμογής που έχουν αναληφθεί από την Ελλάδα και τον ελληνικό λαό κατά τα τελευταία χρόνια. Κατά τις τελευταίες εβδομάδες, έχουμε, μαζί με τους θεσμούς, εμπλακεί σε έντονο και εποικοδομητικό διάλογο με τις νέες ελληνικές αρχές και καταλήξαμε σε κοινό έδαφος σήμερα.\nΤο Eurogroup σημειώνει, στο πλαίσιο της υφιστάμενης συμφωνίας, το αίτημα από τις ελληνικές αρχές για μία παράταση της Master Financial Assistance Agreement (MFFA), η οποία υποστηρίζεται από μία σειρά δεσμεύσεων. Ο σκοπός της επέκτασης είναι η επιτυχής ολοκλήρωση της αξιολόγησης με βάση των συνθηκών στην τρέχουσα συμφωνία, κάνοντας την καλύτερη δυνατή χρήση της δεδομένης ευελιξίας η οποία θα εξεταστεί από κοινού με τις ελληνικές αρχές και τους θεσμούς. Αυτή η επέκταση θα γεφυρώσει επίσης τον χρόνο για συζητήσεις για μία πιθανή επόμενη (follow-up) συμφωνία μεταξύ του Eurogroup, των θεσμών και της Ελλάδας.\nΟι ελληνικές αρχές θα παρουσιάσουν μία πρώτη λίστα με μέτρα μεταρρυθμίσεων, με βάση την τρέχουσα συμφωνία, έως το τέλος της Δευτέρας 23 Φεβρουαρίου. Οι θεσμοί θα παράσχουν μία πρώτη άποψη για το εάν αυτή είναι ικανοποιητικά κατανοητή για να αποτελέσει ένα έγκυρο σημείο έναρξης για μία επιτυχή κατάληξη της αξιολόγησης. Η λίστα θα συγκεκριμενοποιηθεί περαιτέρω και εν συνεχεία θα συμφωνηθεί με τους θεσμούς έως το τέλος του Απριλίου.\nΜόνο η έγκριση των συμπερασμάτων της αξιολόγησης για την διευρυμένη συμφωνία από τους θεσμούς θα επιτρέψει με τη σειρά της την οποία εκταμίευση της δόσης του τρέχοντος προγράμματος του EFSF και την μεταβίβαση των SMP κερδών του 2014. Και τα δύο και πάλι υπόκεινται σε έγκριση από το Eurogroup.\nΕν όψει της αξιολόγησης των θεσμών το Eurogroup συμφωνεί ότι τα κεφάλαια, έως τώρα διαθέσιμα στο «μαξιλάρι» (buffer) του ΤΧΣ, θα πρέπει να κρατούνται από EFSF, άνευ δικαιωμάτων τρίτων για τη διάρκεια της επέκτασης της MFFA. Τα κεφάλαια συνεχίζουν να είναι διαθέσιμα για τη διάρκεια της επέκτασης της MMFA και μπορούν να χρησιμοποιηθούν μόνο για την ανακεφαλαιοποίηση των τραπεζών και έξοδα εξυγίανσης. Θα διατεθούν μόνο κατόπιν αιτήματος από την EKT/SSM.\nΥπό το πρίσμα αυτών των δεσμεύσεων, χαιρετίζουμε ότι σε αρκετούς τομείς, οι προτεραιότητες των ελληνικών αρχών μπορούν να συμβάλουν σε μια ενίσχυση και καλύτερη εφαρμογή της ισχύουσας ρύθμισης. Οι ελληνικές αρχές δεσμεύονται να απόσχουν από οποιαδήποτε κατάργηση των μέτρων και από μονομερείς αλλαγές στις πολιτικές και διαρθρωτικές μεταρρυθμίσεις που θα επηρέαζαν αρνητικά τους δημοσιονομικούς στόχους, την οικονομική ανάκαμψη ή την χρηματοοικονομική σταθερότητα, όπως αξιολογείται από τους θεσμούς.\nΟ σύζυγος της προσπαθεί να ξεριζώσει ένα τεράστιο δέντρο…ΜΗΝ ΠΑΡΕΤΕ όμως τα μάτια σας από το αγροτικό ( 2,399 )


AL-GHAFFAR- Αυτος που συγχωρει!\nSubject: AL-GHAFFAR- Αυτος που συγχωρει! Tue Feb 16, 2010 7:34 pm\nΛεγοντας ( Ο Νωε): « Ζητειστε συγχωρηση απο τον Κυριο σας που ειναι διατεθειμενος να ελεησει.» ( Σουρα Νουχ 71:10)\nΗ συγχώρεση του Αλλάχ είναι άπειρη. Δίνει σε ολους τους δουλους Του αμέτρητες ευκαιρίες να μετανοήσουν και ως εκ τούτου να εξαγνισθουν. Οι άνθρωποι μπορούν να σωθούν από την τιμωρία της κόλασης εαν μετανοησουν για ό, τι έκαναν με άγνοια. Αν στραφουν ειλικρινά προς το Κοράνι και τηρήσουν ευλαβικά τις εντολές του Αλλάχ, θα βρουν τον Κυρίο μας να Συγχωρεί και τον πιο Ελεημονα όπως αναφέρεται παρακάτω:\nΤι μπορει να κερδισει ο ΑΛΛΑΧ με τα βασανα σας, εφ¨οσον ειστε ευγνωμονες και πιστευετε; (Σουρα an-Nisa‘, 4:147)\nΣτην πραγματικοτητα, ακομα και αχαριστοι ανθρωποι που εχουν αγνοια περι θρησκειας απολαμβανουν πολλες ευλογιες λογω της Συγχωρεσης και Φροντιδας Του , γιατι:\nΚι αν ο ΑΛΛΑΧ ηθελε να τιμωρησει τους ανθρωπους για ο,τι κερδισαν, δεν θα αφηνε πανω στη ραχη (της γης) τιποτα ζωντανο. Κι ομως τους καθυστερει δινοντας τους αναβολη για ενα ορισμενο χρονο. Σαν φτασει δε ο χρονος τους, δεν εχουν καμμια αναβολη και τοτε θα καταλαβουν οτι ο ΑΛΛΑΧ βλεπει ολους τους δουλους Του με πληρη επιγνωση! (ΣουραFatir, 35:45)\nΟ Αλλάχ επιχορηγει αρκετό χρόνο για όποιον είναι διατεθειμένος να λάβει νουθεσία.Αποστέλλει Αγγελιοφόρους οι οποίοι τους προειδοποιούν και τους πληροφόρουν σχετικά με το τι επιτρέπεται και τι απαγορεύεται. Όσοι επιμένουν στην άρνηση, παρά τις αποκαλύψεις Του, σίγουρα θα πρέπει να ξεχρεωθουν.\n…. Ειμαι επισης Εκεινος που συγχωρει (επανειλημμενα), οποιον μετανοιωσε, και πιστεψε, κι εκανε αγαθα εργα, και επειτα ειναι ετοιμος να παρει την αληθινη οδηγια. ( Σουρα Ταχα 20:82).\nΕπειτα ο Κυριος σου βεβαια σε αυτους- που κανουν το κακο απο αγνοια και επειτα μετανιωνουν και διορθωνονται -ο Κυριος σου μετα απο ολα αυτα ειναι πολυεπιεικης, Πολυελεος. ( Σουρα Ελ Ναχλ 16:112)\nΩ Εσεις που πιστευετε (στους προηγουμενους αποστολους) . Φοβηθειτε τον ΑΛΛΑΧ και πιστεψτε στον Αποστολο Του, (Μουχαμμαντ) και θα σας δωσει διπλο μεριδιο απο την Ευσπλαχνια Του. Και θα κανει για σας ενα Φως που με αυτο περπατατε (ισι στο δρομο σας), και θα συγχωρεσει σε εσας τα ( περασμενα λαυη σας). Κι ο ΑΛΛΑΧ ειναι Επειικης, Μακροθυμος, Πολυευσπλαχνος. (Σουρα Ελ Χαντιντ 57:28)


Midnight Drops (Στάλες του Μεσονυχτίου): ~ ΙΕΡΟΣΥΝΗ ~\nΒαδίζουμε στην τραγικότητά μας\nγελωτοποιοί και κόλακες\nμασκαράδες και κιχώτες.\nΌταν σφυριλατείται η ζωή με ληγμένες υποσχέσεις\nανοίγουν σύνορα στο άπειρο, προσμένοντας έναν Μιθριδάτη\nνα ραντίσει με ήλιο τη σκέψη.\nο χρόνος μίσεψε τον πηγαιμό\nσαν μία ξύλινη σανίδα νοτισμένη\nπου βολοδέρνει σε κάποιο ακρογυάλι.\nΒουτάμε σ’ έναν χείμμαρο από λάθη\nστοιχειωμένα από νύχτες παραισθήσεων\nκαι αγνοούμε την ύπαρξη μιας μέρας γεμάτη από ήλιο.\nΕίμαστε τόσο ασήμαντοι μέσα στην ύπαρξή μας\nκαι συνάμα τόσο σημαντικοί, όπως η φλόγα που καίει στο καντήλι.\nΚι όπως κρατάς το χέρι ενός παιδιού και ανταμώνεις το σαστισμένο βλέμμα του\nέτσι κατοικείς στα όνειρά του\nτα γεμάτα από χρώματα και φρεσκοκομμένα άνθη.\nΜακάριοι εκείνοι που δέθηκαν με τις ρίζες των προγόνων τους\nευλογημένοι όσοι διδάχτηκαν τον πύρινο λόγο τους.\nΓιατί μόνον από χώματα ιερά αναδύεται ο καρπός μιας καινούργιας μέρας.\nΑναρτήθηκε από Theresa στις 8:30 μ.μ.


Κορωνοϊός: Το «Blue Star Μύκονος» δεμένο στη Λήμνο, με 420 επιβαίνοντες - Αναμονή των αποτελεσμάτων - Ειδήσεις - Athens magazine\nΚορωνοϊός: Το «Blue Star Μύκονος» δεμένο στη Λήμνο, με 420 επιβαίνοντες - Αναμονή των αποτελεσμάτων\n12 Μαρτίου 2020 10:38\nΕπιβάτης Blue Star Μύκονος: "Μας είπαν πως για 8 ώρες θα..."\nΟ συναγερμός σήμανε όταν ένα μέλος του πληρώματος παρουσίασε πυρετό, την ίδια ώρα που η χώρα θρηνεί τον πρώτο της νεκρό. Ο καπετάνιος του πλοίου ακολουθώντας τις οδηγίες της πλοιοκτήτριας εταιρείας έδωσε εντολή να αποβιβαστεί ο βοηθός καμαρώτου και για αυτό τον παρέλαβε ασθενοφόρο.\nΤα αποτελέσματα των εξετάσεων του μέλους του πληρώματος που παρουσίασε τα ύποπτα συμπτώματα κορωνοϊού αναμένουν στο Blue Star Μύκονος που παραμένει αποκλεισμένο στο λιμάνι της Λήμνου.\nΕπιβάτης του πλοίου μίλησε σε εκπομπή του Open και αναφέρθηκε σε όλα όσα βιώνει εντός του Blue Star Mykonos! Δείτε περισσότερα στο παρακάτω βίντεο στο Athensmagazine.gr:\nΚορωνοϊός: Τέλος οι πτήσεις από ΗΠΑ σε Ευρώπη (και αντίστροφα) για 30 μέρες\nΣύμφωνα με τον Αμερικανό πρόεδρο, εξαιρέσεις θα γίνονται μόνο για πολίτες των ΗΠΑ και μέλη των οικογενειών τους, που όμως θα πρέπει να υποβάλλονται προηγουμένως σε εξετάσεις, την ίδια ώρα που λουκέτο μπήκε και στο ΝΒΑ λόγω κρούσμαστος σε πασίγνωστο καλαθοσφαιριστή!\nΑλλαξε γνώμη για τα εμπορεύματα ο Τραμπ\nΑκόμη, ο Τραμπ είπε στο διάγγελμά του πως η προσωρινή απαγόρευση θα ισχύσει επίσης για εμπορεύματα και άλλα φορτία. Αυτό όμως, το πήρε πίσω λίγες ώρες αργότερα. «Ο περιορισμός σταματά τους ανθρώπους, όχι τα αγαθά», διαβεβαίωσε ο Ρεπουμπλικάνος πρόεδρος στην ανάρτησή του στο twitter, διορθώνοντας το «λάθος» του.\n«Κανένα κράτος δεν είναι πιο οργανωμένο για την αντιμετώπισή του κορωνοϊού. Είμαστε όλοι ενωμένοι. Αφήνουμε στην άκρη τις πολιτικές μας διαφορές για να αντιμετωπίσουμε την κατάσταση», σημείωσε ο Αμερικανός πρόεδρος, κάνοντας έκκληση για ενότητα.\nΘεσσαλονίκη: Εξιτήριο για την 38χρονη, πρώτο κρούσμα κορωνοϊού στην Ελλάδα\nΘετικός σε κορωνοϊό και ποδοσφαιριστής της Γιουβέντους\nΚορωνοϊός: Θετικός στον ιο και ο Τομς Χανκς με την σύζυγό του


Aegean Airlines: προσφορά με έκπτωση έως 50% - World Travel Stories\nAegean Airlines: προσφορά με έκπτωση έως 50%\nΝέα προσφορά με έκπτωση έως 50% για ταξίδια το φθινόπωρο ανακοίνωσε η Aegean Airlines. Ισχύει για απευθείας πτήσεις και πτήσεις με ενδιάμεσο σταθμό από/προς την Ελλάδα προς όλους τους προορισμούς εξωτερικού με έκπτωση έως 50%.\nΗ προσφορά ισχύει για κρατήσεις μέχρι τις 30 Ιουλίου και ταξίδια από 1/9-31/10/2020 και αφορά πτήσεις απλής μετάβασης ή και πτήσεις μετ’ επιστροφής. Ειδικά για τις πτήσεις από/προς Γερμανία εφαρμόζεται έκπτωση 30%. Αναλυτικά θα βρεις τους όρους εδώ. Περισσότερες ειδήσεις για την Aegean Airlines θα βρεις εδώ.\nAuthor Νάσος ΕυσταθιάδηςPosted on 28/07/2020 28/07/2020 Categories News, Αεροπορικές ΕταιρείεςTags Aegean Airlines, προσφορά\nPrevious Previous post: Διακοπές: Τι πρέπει να έχεις πάντα μαζί σου\nNext Next post: Ίος: μικρός οδηγός


Ρόκα: «Με τον Πογιάτος μοιραζόμαστε το ίδιο όραμα, είναι ικανός να προπονήσει κάθε ομάδα» - Todayfocus\nΟ Τσάβι Ρόκα μιλώντας στο pasionxeldeporte.com μεταξύ άλλων τόνισε πως στον Παναθηναϊκό απαιτείται η εφαρμογή των πέντε αισθήσεων καθώς είναι ένας σύλλογος ο οποίος προσελκύει μεγάλο ενδιαφέρον, ενώ αναφορικά με τον Ντάνι Πογιάτος που θα είναι ο επόμενος προπονητής του Παναθηναϊκού υπογράμμισε πως μοιράζονται το ίδιο όραμα και πως είναι ικανός να προπονήσει οποιαδήποτε ομάδα.\nΑναλυτικά όσα είπε ο Ρόκα:\nΓια το πώς ήρθε η αγάπη του για το ποδόσφαιρο: «Δεν είχα κάποιον συγγενή που ήταν στο ποδόσφαιρο, όπως πατέρα ή κάποιο θείο. Οι γονείς μου ήταν πάντα στο πλευρό μου, με βοηθούσαν τις δύσκολες στιγμές. Ποτέ δεν παρενέβησαν για να μιλήσουν σε κάποια ομάδα. Απλά με στήριζαν για να κάνω το όνειρό μου και να γίνω επαγγελματίας ποδοσφαιριστής».\nΓια το πέρασμα από την Κύπρο και το άλμα στην Ελλάδα: «Στην ΑΕΚ Λάρνακας διαπίστωσα ότι το ποδόσφαιρο ζει στην Κύπρο με μεγάλη ένταση. Ήταν ένας κύκλος στον οποίο έμαθα πολλά και αφιέρωσα μοναδικές στιγμές, όπως η επίτευξη του τίτλου του Κυπέλλου στο τελευταίο μου παιχνίδι στο κλαμπ. Μέχρι σήμερα, είναι ακόμα μια ευχάριστη ανάμνηση που παίρνω μαζί μου από την εποχή μου σε αυτήν τη χώρα».\nΓια τον Παναθηναϊκό: «Εδώ, μέρα με τη μέρα απαιτείται η εφαρμογή των πέντε αισθήσεών σας και η εφαρμογή της εμπειρίας που σου δίνουν τα χρόνια για να αντιμετωπίσεις κάθε είδους καταστάσεις. Είναι ένα κλαμπ με πολύ περιβάλλοντα και θόρυβο, με άτομα που το ακολουθούν και μέσα που το καλύπτουν. Μερικές φορές δεν είναι εύκολο, κάτι που αποτελεί πρόκληση για το κλαμπ. Στο τέλος, πρόκειται για εστίαση και διαχείριση των δυσκολιών με έξυπνο τρόπο».\nΓια τη μίξη παικτών έμπειρων και νέων: «Η ακαδημία είναι σημαντική ειδικά τώρα. Είναι ένας σύλλογος που αναγνωρίζεται πάντα ότι έχει μια μείξη μεταξύ παικτών νέων και ποδοσφαιριστών έμπειρων. Προσπαθούμε να ακολουθήσουμε μια ισορροπημένη γραμμή, μεταξύ νέων και έμπειρων, για να δείξουμε ότι μπορούμε να είμαστε μια σημαντική ομάδα στην στην Ευρώπη».\nΓια την επόμενη μέρα: «Δεν σκέφτομαι το μέλλον, ζω πολύ το παρόν, μέρα με τη μέρα. Στόχος μου είναι να κάνω το καλύτερο δυνατό εδώ στην Ελλάδα και να συνεχίσω τη δουλειά που γίνεται στην ομάδα. Αύριο κανείς δεν ξέρει τι θα συμβεί».\nΓια τον Αϊτόρ: «Μπορεί να παίξει σε διάφορες θέσεις. Μπορεί να μας δώσει βάθος και γκολ. Έχει ποιότητα».\nΓια τον Ντάνι Πογιάτος: «Ακόμα δεν είναι επίσημο. Τον γνωρίζω αρκετά χρόνια. Είναι ικανός να προπονήσει οποιαδήποτε ομάδα. Η εμπειρία είναι κάτι σχετικό. Κάθε πρόσληψη προπονητή είναι ένα στοίχημα. Ακόμα και ένας προπονητής ο οποίος ας πούμε έχει τα καλύτερα αποτελέσματα την τελευταία δεκαετία, δεν μπορεί να εγγυηθεί ότι θα πετύχει. Με τον Ντάνι, για τον οποίο ξαναλέω ότι δεν υπάρχει κάτι επίσημο, μοιραζόμαστε τις ίδιες ιδέες και το ίδιο όραμα».\nΤο μήνυμα του σε φίλους του Παναθηναϊκού που έστειλαν μηνύματα από την Αμερική: «O Παναθηναϊκός έχει υποστηρικτές σε όλο τον κόσμο. Εμείς, στην τελική, περαστικοί είμαστε, αλλά εκείνοι υποστηρίζουν τον Παναθηναϊκό σε όλη τους τη ζωή και περνούν αυτά τα αισθήματα στα παιδιά τους».\nCovid1925 λεπτά πρίν


ΥΠΑΠΕΝ: τελετή παράδοσης-παραλαβής - EnergyIn\n21/07/2015 Energy in 0\n21/07/2015 Energy in\nΠραγματοποιήθηκε χθες, Δευτέρα 20 Ιουλίου, η τελετή παράδοσης-παραλαβής του υπουργείου Παραγωγικής Ανασυγκρότησης Περιβάλλοντος και Ενέργειας. Τόσο ο απερχόμενος υπουργός κ. Παναγιώτης Λαφαζάνης, όσο και ο νέος κ. Πάνος Σκουρλέτης. Ακολουθούν οι ομιλίες και των δύο:\nΠΑΝΑΓΙΩΤΗΣ ΛΑΦΑΖΑΝΗΣ: Είναι μια στιγμή δύσκολη, ίσως, για μένα, αλλά έτσι είναι η πολιτική. Υπάρχουν αυτές οι εναλλαγές. Κανείς πρέπει να δείχνει αντοχή και στις ευχάριστες στιγμές και στις δύσκολες στιγμές. Φεύγω από αυτό το υπουργείο με τις καλύτερες αναμνήσεις. Θα είμαι νοερά μαζί σας πάντοτε γιατί την αγάπησα αυτήν την προσπάθεια μέσα σ’ αυτούς τους έξι μήνες. Είναι μια σημαντική, άλλωστε, προσπάθεια – δεν μιλώ επί της ουσίας, αυτό θα κριθεί από άλλους – μέσα από αυτό το υπουργείο για την Ελλάδα, για τον ελληνικό λαό. Είναι από τα πιο κρίσιμα υπουργεία και από τους πιο κρίσιμους τομείς για την πορεία της χώρας. Ιδιαίτερα σε αυτή τη φάση της κρίσης που βρισκόμαστε. Φεύγω από το υπουργείο αλλά συνεχίζω να είμαι παρών. Θα είμαι παρών στη μάχη που δίνει το κόμμα μου ο ΣΥΡΙΖΑ. Υποστηρίζω την ενότητα του ΣΥΡΙΖΑ. Υποστηρίζω πλήρως αυτή την ενότητα μέσα από την διαφορετικότητα των απόψεων. Έτσι όπως ήταν πάντα ο ΣΥΡΙΖΑ, θα πρέπει να μείνει και τώρα και να συνεχίσει και στο μέλλον.\nΤο υπουργείο αυτό είναι μια ηλεκτρική καρέκλα. Έχει απέναντί του μεγάλα συμφέροντα. Το πολιορκούν τα συμφέροντα. Ο Πάνος Σκουρλέτης θα είναι πάνω από τα συμφέροντα και το μόνο που θα προσβλέπει είναι το δημόσιο συμφέρον, το καλό του τόπου και του ελληνικού λαού. Και με αυτή τη βεβαιότητα του εύχομαι κάθε επιτυχία και θέλω να πω ότι, βεβαίως, σε ότι μπορώ να φανώ χρήσιμος θα είμαι πάντα στη διάθεσή του. Και βεβαίως στην προσπάθεια που καταβάλλει συνολικά το υπουργείο.\nΤο τρίτο ζήτημα που θέλω να σημειώσω πολύ επιγραμματικά είναι η προσπάθεια που γίνεται για την εξόρυξη υδρογονανθράκων στο ελληνικό υπέδαφος, είτε στη στεριά , είτε στη θάλασσα. Ξέρετε ότι η υπόθεση με τα οικόπεδα της στεριάς που γίνονται έρευνες για εξόρυξη έχει προχωρήσει αρκετά, βρίσκεται σε καλό στάδιο. Ξέρετε επίσης ότι έληξε πρόσφατα και ο διαγωνισμός για τα θαλάσσια οικόπεδα στη Δυτική θαλάσσια περιοχή της χώρας μας . Σε αυτό το διαγωνισμό είχαμε τρεις προσφορές , δεν έχουν ανοίξει ακόμα οι φάκελοι των προσφορών αλλά νομίζουμε ότι είναι μια καλή αρχή για να ανοίξει το κεφάλαιο της εξόρυξης υδρογονανθράκων στο θαλάσσιο υπέδαφος στη Δυτική Ελλάδα.\nΌλες οι κινήσεις που κάναμε με τον συνάδελφο μου τον κ. Τσιρώνη στο θέμα των Σκουριών απέβλεπαν σε ένα και μόνο, να προασπίσουν τη νομιμότητα, τη δημοκρατική νομιμότητα, να προστατεύσουν το περιβάλλον και το δημόσιο συμφέρον. Και αν θέλετε, αυτές οι κινήσεις θα συνεχιστούν στο βαθμό που θα επιβάλλεται για να προστατευθούν αυτά τα δημόσια αγαθά. Μια προσωπική γνώμη , πάντως, δεν μπορώ παρά να την εκφράσω και να πω ότι όλα δείχνουν ότι η Eldorado κινείται σε όλο και πιο ασύμπτωτους δρόμους με τη σύμβαση που συνομολόγησε με το δημόσιο και την προστασία του περιβάλλοντος στην πανέμορφη Χαλκιδική. Κι αυτό νομίζω δρέπει να ληφθεί υπόψη για τις κινήσεις και τις ενέργειες του μέλλοντος.\nΠΑΝΟΣ ΣΚΟΥΡΛΕΤΗΣ : Τα πολλά και καλά λόγια στο πρόσωπό μου εκ μέρους του Παναγιώτη Λαφαζάνη μου δημιουργούν μια αμηχανία, θέλω να σας το πω. Δεν είναι, όμως, τυπικό το να ανταποδώσω την εκτίμησή μου στο πρόσωπό του, για την ανιδιοτέλειά του και τη συνέπειά του στην υπηρέτηση, διαχρονικά, των μεγάλων αξιών της Αριστεράς. Νομίζω ότι είναι αυτά τα στοιχεία που τον χαρακτήριζαν όλο το προηγούμενο διάστημα και είναι από αυτά που ο καθένας τα κρατάει πάντοτε στη ζωή του.\nΘέλω να πω, εξαρχής, ότι δεν μιλάμε για αλλαγή Κυβέρνησης. Μιλάμε για αλλαγή σκυτάλης. Κι αυτό βέβαια αφορά και το συγκεκριμένο Υπουργείο. Βέβαια, η σκυταλοδρομία μετατρέπεται σε ανώμαλο δρόμο από δω και πέρα. Διότι, έχουμε συνείδηση της πραγματικότητας που έχει προκύψει. Πολλά έχουν αλλάξει, μετά από αυτή την πολύμηνη, δύσκολη, πραγματική διαπραγμάτευση, η οποία προσφέρεται για πολυποίκιλα συμπεράσματα.\nΕκείνο που επιβεβαιώθηκε για άλλη μια φορά – κι είναι κάτι που διαχρονικά επιβεβαιώνεται – είναι τελικά ότι οι συσχετισμοί είναι αυτοί που καθορίζουνε, πέραν ελαχίστων ίσως εξαιρέσεων, την φορά των πραγμάτων, το ρου της Ιστορίας και το αποτέλεσμα. Εξαναγκασμένοι, λοιπόν, ως Κυβέρνηση, ως χώρα, με βάση τους παρόντες συσχετισμούς, έχουμε οδηγηθεί στη σημερινή κατάσταση, στο να φέρουμε μια συμφωνία η οποία γνωρίζουμε εξαρχής πως δεν είναι το σχέδιό μας. Δεν είμαστε εμείς. Ταυτόχρονα, αυτή η εξάμηνη διαπραγμάτευση ανέδειξε σε όλο της το μέγεθος το σχέδιο των σημερινών κυρίαρχων δυνάμεων για την Ευρώπη. Μια Ευρώπη η οποία έχει πολύ μικρή σχέση με την Ευρώπη των Λαών, απομακρύνεται, θα έλεγα μάλιστα αν δεν έχει εγκαταλείψει κιόλας, την έννοια της ευρωπαϊκής αλληλεγγύης. Και είναι μια Ευρώπη η οποία παίρνει ολοταχώς αποστάσεις από την έννοια της Δημοκρατίας.\nΗ Κυβέρνηση λοιπόν καλείται, έχοντας συνείδηση αυτής της πραγματικότητας, να πορευτεί μέσα από αντιφάσεις. Από αντιφάσεις που προκύπτουν από την αναγκαιότητα να προσπαθήσει να κλειδώσει αυτή τη συμφωνία που γνωρίζει ότι είναι επώδυνη, που δεν είναι το σχέδιό της και που δεν αντιστοιχείται με τις απόψεις της και το πρόγραμμά της. Αλλά που την επέλεξε, γνωρίζοντας ότι μπροστά μας σε άλλη περίπτωση υπήρχε ένα καταστροφικό τσουνάμι, που θα μεταφραζόταν σε μια χωρίς προηγούμενο διόγκωση της ανθρωπιστικής κρίσης. Πολύ μεγαλύτερης από αυτή που γνωρίσαμε τα τελευταία χρόνια.\nΤαυτόχρονα όμως, από το ελληνικό δράμα, μέσα από αυτή την εμπειρία έχει ανοίξει μια συζήτηση. Έχει ανοίξει μια συζήτηση με επίσημο τρόπο, για την ίδια την Ευρώπη. Το παρόν και το μέλλον της. Κι αυτό που έχουμε πει σε όλους τους τόνους και επαναλαμβάνουμε είναι ότι, η σημερινή Ευρώπη με βάση το σχέδιο των κυρίαρχων δυνάμεων, η Ευρώπη της λιτότητας και του νεοφιλελευθερισμού, δεν έχει μέλλον.\nΓνωρίσαμε αυτές τις μέρες ένα, χωρίς προηγούμενο, κίνημα αλληλεγγύης απέναντι στη χώρα μας. Και τους συμμάχους που δεν βρήκαμε στο επίπεδο των πολιτικών ηγεσιών τους βρήκαμε στους ευρωπαϊκούς λαούς και στις μεγάλες κινητοποιήσεις τους που γίνανε για την Ελλάδα, για την Κυβέρνησή της. Θέλησή μας είναι να μπορέσουμε να ελαφρύνουμε, στο μέτρο του δυνατού, τον κόπο από τις επιπτώσεις αυτής της συμφωνίας. Να μπορέσουμε, όπου υπάρχει δυνατότητα, να διατηρήσουμε και να κερδίσουμε ό,τι μπορεί να κερδηθεί. Και ταυτόχρονα, τα βάρη που θα προκύψουνε να χαρακτηρίζονται από μια κοινωνικά δίκαιη κατανομή. Ενώ ταυτόχρονα, έχοντας το νου μας στις ευρωπαϊκές εξελίξεις που ούτως ή άλλως έχουν δρομολογηθεί, πρέπει να επιχειρήσουμε αυτή η συζήτηση για το ελληνικό χρέος που δεν είναι απλά και μόνο μια αναφορά, να μπορέσει να γίνει πραγματικότητα, έτσι ώστε να οδηγηθούμε σε μια ουσιαστική απομείωσή του. Ο στόχος αυτός είναι καθοριστικός, γιατί η επίτευξή του είναι ένα ζητούμενο που εάν γίνει πραγματικότητα έρχεται να αδυνατίσει το μηχανισμό επιβολής των μνημονιακών πολιτικών, των πολιτικών λιτότητας. Εξαναγκασμένοι, λοιπόν, συνεχίζουμε. Συνεχίζουμε μέσα από αυτές τις αντιφάσεις.\nΟ Παναγιώτης Λαφαζάνης όλο αυτό το διάστημα, και νομίζω ότι αυτός τα είπε καλύτερα και δεν θέλω να επαναλάβω τα ίδια, συνάρτησε την παρουσία του με το κρίσιμο έργο και τη συμφωνία αυτού που ονομάζουμε «ρώσικου αγωγού». Είναι νομίζω ένα μεγάλο επίτευγμα, έχει διαστάσεις ευρύτερες οι οποίες θα πρέπει να αξιοποιηθούν.\nΤαυτόχρονα, αυτό το Υπουργείο συμπυκνώνει στο αντικείμενό του όλο αυτό που ονομάζουμε Αναπτυξιακό σχέδιο, Παραγωγική Ανασυγκρότηση. Είναι μια τεράστια ευθύνη που αναλαμβάνουμε, όχι εγώ μόνο προσωπικά, αλλά και οι υπόλοιποι Αναπληρωτές Υπουργοί οι οποίοι παραμένουν στη θέση τους.\nΜια ευθύνη μέσα σε ένα πλαίσιο πιο αντίξοο, το οποίο σε καμιά περίπτωση δεν μπορεί να θεωρηθεί ότι είναι ένα νέο αναπτυξιακό πεδίο, το αντίθετο μάλιστα. Έχουμε μπροστά μας όμως να ασχοληθούμε, με δεδομένο αυτό το πλαίσιο, με τα κρίσιμα θέματα της Ενέργειας. Και εδώ θα ήθελα να πω, ας μην προτρέχουν διάφοροι που είδα χθες σε δημοσιεύματα να προδικάζουν τι θα γίνει στην από δω και πέρα πορεία. Και ο νοών νοείτω.\nΓια μας παραμένει στρατηγικό ζήτημα η υπεράσπιση του Δημόσιου χαρακτήρα της ΔΕΗ και όλων των εταιριών της. Θεωρούμε ότι θα πρέπει να προσπαθήσουμε να βάλουμε μπρος ώριμα επενδυτικά πακέτα που υπάρχουν, έτσι ώστε στον αντίποδα του αρνητικού, υφεσιακού καθεστώτος που θα υπάρξει ως άμεση επίπτωση εφαρμογής αυτής της συμφωνίας, να μπορέσουμε να δημιουργήσουμε μια διαφορετική νότα.\nΈχουμε μπροστά μας προκλήσεις στον Αγροτικό τομέα και θα ξεχώριζα μια θεσμικού χαρακτήρα παρέμβαση, το να μπορέσουμε να αναζωογονήσουμε τους Αγροτικούς Συνεταιρισμούς οι οποίοι είναι ένα τεράστιο όπλο. Ένα όπλο το οποίο απαξιώθηκε τα προηγούμενα χρόνια, με ευθύνη των προηγούμενων πολιτικών δυνάμεων που υπηρέτησαν το δικομματικό καθεστώς.\nΘέλουμε, αναφέρθηκε και ο Παναγιώτης, να κινηθούμε με συγκρατημένα, σταθερά βήματα, στα ζητήματα της εξόρυξης Υδρογονανθράκων. Ταυτόχρονα, όλες αυτές οι κινήσεις θα πρέπει να είναι με απόλυτο σεβασμό στο Περιβάλλον. Διότι, οι κοντόφθαλμες λογικές οι οποίες στο όνομα μιας βραχυπρόθεσμης αποτελεσματικότητας υπονομεύουν το Περιβάλλον και τη βιωσιμότητα τελικά του ίδιου του αναπτυξιακού μοντέλου, νομίζω ότι πρέπει να πάνε στην άκρη. Αρκετή αρνητική εμπειρία έχει αυτή η χώρα.\nΣτο Υπουργείο Εργασίας που ήμουν, μου δόθηκε η δυνατότητα να έρθω σε επαφή με τις παθογένειες της Δημόσιας Διοίκησης. Αλλά ταυτόχρονα, μου δόθηκε και η δυνατότητα να δω τους ανθρώπους, τα στελέχη-διαμάντια που κρύβονται μέσα στη Δημόσια Διοίκηση. Ο τρόπος που αντιμετωπίστηκαν από τις προηγούμενες Κυβερνήσεις οι υπηρεσιακοί παράγοντες, οι γυναίκες και οι άντρες που δουλεύουν στο Δημόσιο, ήταν ένας τρόπος απαξιωτικός. Δεν αναφέρομαι μόνο στα θέματα των μισθών. Αναφέρομαι στη μη αξιοποίηση ενός λαμπρού ανθρώπινου δυναμικού. Και νομίζω ότι αυτή την εμπειρία που είχα στο Υπουργείο Εργασίας, που μου δόθηκε η δυνατότητα να έρθω σε επαφή με ανθρώπους που μετά από χρόνια αποκτήσανε λαλιά, ιδέες, προτάσεις, οφείλουμε να την αξιοποιήσουμε και εδώ πέρα, στο διάστημα που θα βρισκόμαστε όλοι μαζί στο συγκεκριμένο Υπουργείο.\nΈχουμε μια κρίσιμη ψηφοφορία μεθαύριο Τετάρτη. Όλοι καταλαβαίνουμε ότι είναι καθοριστική για τα πράγματα. Νομίζω ότι εκείνο που επιβάλλεται αυτή τη στιγμή είναι να υπάρχουν χαμηλοί τόνοι, ψυχραιμία, ενωτική διάθεση και βέβαια παράλληλα και η δυνατότητα να κατατίθενται και διαφορετικές απόψεις.\nΘα ήθελα, χωρίς να έχω κανέναν στο μυαλό μου αλλά απευθυνόμενος σε όλους αυτούς τους ανθρώπους που στήριξαν την Κυβέρνησή μας, που μας έδωσαν το 36% στις εκλογές του Ιανουαρίου, που ψήφισαν με αυτό το ιστορικό 62% το «ΟΧΙ» του δημοψηφίσματος το οποίο δεν ήταν λάθος, είναι μια εγγραφή και για το παρόν και για το μέλλον. Αν δεν υπήρχε το 62% του «ΟΧΙ» ενδεχομένως σήμερα να είχαμε τραγικές καταστάσεις στη χώρα. Θα ήθελα λοιπόν να απευθυνθώ σε αυτούς τους ανθρώπους, οι οποίοι απογοητευμένοι, σαστισμένοι, παρακολουθούν τη Κυβέρνησή μας, μεταφέροντας ένα απόσπασμα από μια χθεσινή συνέντευξη που διάβασα στο «ΒΗΜΑ της Κυριακής» του Κων/νου Τσουκαλά. Και σας την διαβάζω αυτολεξεί, γιατί νομίζω ότι έχει τη σημασία της : «Σε στιγμές ακραίας κρίσης ορισμένοι οχυρώνονται πίσω από τον βολονταρισμό που είναι απόλυτα συνεπής και σεβαστός, αλλά ο βολονταρισμός αυτός συχνά τείνει να σπάσει τα μούτρα του. Δεν κατηγορώ κανέναν. Λέω μόνο ότι η ερμηνεία όλων των φαινομένων στη βάση του μεταφυσικά ορθού, δίκαιου και επιθυμητού δεν είναι πάντα ο καλύτερος τρόπος για να δρα κανείς πολιτικά.»\nΜε αυτά τα λόγια θα ήθελα να κλείσω αυτή τη σύντομη παρέμβαση. Νομίζω πως ό,τι δυνατότητα έχουμε για να κάνουμε βήματα, να πάρουμε πρωτοβουλίες και να ξεπεράσουμε αντιξοότητες, θα το κάνουμε όλοι μαζί, συλλογικά. Και άλλη μια φορά θέλω να ευχαριστήσω τον Παναγιώτη Λαφαζάνη, εκφράζοντας την ειλικρινή μου εκτίμηση για την διαχρονική του παρουσία στην Αριστερά.\ntags: Παναγιώτης Λαφαζάνης Πάνος Σκουρλέτης ΥΠΑΠΕΝ\nπροηγούμενο Ξανά απώλειες για το πετρέλαιο\nεπόμενο Αυξάνει το κεφάλαιο της PPC ELEKTRIK η ΔΕΗ


«Έτσι γέννησα και θήλασα τα παιδιά μου!», συντάκτρια του Mothersblog διηγείται την ιστορία της! - Mothersblog.gr\n«Έτσι γέννησα και θήλασα τα παιδιά μου!», συντάκτρια του Mothersblog διηγείται την ιστορία της!\n20 Μαρ 2014\tΜία μαμά γράφει\nΌταν έμεινα έγκυος στο πρώτο μου παιδί, τον γιo μου, έκανα τα κλασικά που κάνουν όλες οι γυναίκες... Διάβασα βιβλία και περιοδικά εγκυμοσύνης για να μάθω οτιδήποτε συμβαίνει κάθε μήνα στο σώμα της γυναίκας και φυσικά τα πάντα για τον τοκετό.\nΤο μόνο που ήξερα από τη μητέρα μου ήταν ότι πονάει, αλλά μόλις βγει το κεφάλι του μωρού όλα περνάνε. Είχα τρομοκρατηθεί με τη σκέψη αυτή... Πόσο θα πονέσω πια; Θα το αντέξω;\nΟ γιατρός μου με ενημέρωσε ότι θα μπορούσα να έχω την επιλογή της επισκληριδίου και έτσι δεν θα πονάω καθόλου! Ηρέμησα, χαλάρωσα και δεν σκεφτόμουν με τρόμο την ώρα του τοκετού, ίσως λίγο βέβαια, γιατί αναρωτιόμουν πώς γίνεται αυτή η επισκληρίδιος...\nΠέρασαν οι μήνες και ένα βράδυ ξεκίνησαν οι δυνατοί πόνοι. Όλη νύχτα δεν κοιμήθηκα. Οι συσπάσεις έρχονταν κάθε 8 λεπτά. Μίλησα με το γιατρό μου, έπρεπε να φύγω γιατί έμενα και μακριά και είχα μια ώρα δρόμο με το αμάξι μέχρι να φτάσω στο μαιευτήριο.\nΉταν όλα καλά, μόνο κάτι νεύρα είχα καθώς πόναγα και κάθε λακκούβα στον δρόμο με ενοχλούσε. Μέσα στο αμάξι μαζί μου ήταν η μαμά μου, που το έπαιζε κουλ, η αδελφή μου και ο άντρας μου.\nΘα έλεγα ότι όλα έγιναν γρήγορα και τυπικά. Κλύσμα, ξύρισμα, καρδιοτοκογράφος, όρος και επισκληρίδιος που τελικά δεν την φοβήθηκα καθόλου! Είχα τον πόνο μου και το τελευταίο που σκεφτόμουν ήταν ότι μου βάζουν την βελόνα.\nΜπήκα να γεννήσω! Όλα έγιναν πολύ γρήγορα και εύκολα! Τρεις σπρωξιές και βγήκε ο μικρός. Μόλις τον είδα αναρωτιόμουν πώς βγήκε, μα δεν κατάλαβα τίποτα! Ούτε λίγο... Η επισκληρίδιος βλέπεις, κάνει θαύματα...\nΜετά μου έκαναν ράμματα και έμεινα μόνη μου για πάνω από μια ώρα στην ανάνηψη όπου έκανα κάτι εμετούς είχα ζαλάδες και κρύωνα πολύ. Επιτέλους πήγα στο δωμάτιο. Το παιδί μου το έφερναν κάθε 3 ώρες περίπου για να θηλάσω, αλλά πάντα ήταν φαγωμένο και δεν είχε διάθεση. Θήλαζα δέκα λεπτά από το κάθε στήθος και μετά του δίναμε συμπλήρωμα. Αυτή τη διαδικασία ακολουθήσαμε για δύο μήνες. Μετά δεν άντεξα... Άντε να θηλάσεις, άντε να ετοιμάσεις το γάλα, άντε να αποστειρώσεις και μετά ξανά τα ίδια από την αρχή. Ένιωσα μεγάλη κούραση! Κατά τ' άλλα ο τοκετός μου ήταν μια ωραία ανάμνηση. Το γεγονός ότι με έκοψαν πολύ και δεν μπορούσα να περπατήσω ή να πάω στην τουαλέτα για αρκετό καιρό, ήταν η μόνη δυσκολία μου.\nΠριν μείνω έγκυος στην κόρη μου, είχα ξεκινήσει την έρευνά μου στο διαδίκτυο, ευτυχώς που υπάρχει και αυτό! Στον γιο μου άντε κανά περιοδικό και κανά βιβλίο, τίποτα παραπάνω. Μίλησα με άλλες μαμάδες, πωρώθηκα με τον θηλασμό, ήθελα να μάθω τα πάντα, να είμαι προετοιμασμένη, να γίνουν όλα όπως θέλω έγω.\nΣτη δεύτερη εγκυμοσύνη μου είχα άλλη γιατρό και θα γεννούσα σε άλλο νοσοκομείο καθώς έμενα σε άλλη πόλη. «Μακάρι να έχω καλή γέννα όπως την πρώτη φορά», έλεγα από μέσα μου. «Όμορφη, εύκολη και να πάνε όλα καλά!». Οκ, το είχα πάρει απόφαση, θα πονάω λίγο καιρό μετά, θα κρυώνω μετά την γέννα, να μην ξεχάσω να ζητήσω κουβέρτα, α, ναι και λεκάνη για τον εμετό, με πειράζει η επισκληρίδιος αλλά θέλω να κάνω και αυτή τη φορά...\nΉμουν ήρεμη, ήξερα τι θα γίνει και πάνω από όλα αποφασισμένη να θηλάσω αποκλειστικά.\nΣε όλη την εγκυμοσύνη μου έπαιρνα το κλασικό χάπι για τις συσπάσεις που με βοήθησε να μην γεννήσω νωρίτερα. Έκανα και ενέσεις για τα πνευμόνια της μικρής για παν ενδεχόμενο... Και όταν τελικά η γιατρός μου είπε να σταματήσουμε το χάπι, άρχισαν οι πόνοι. Κάθε μέρα όλο και πιο δυνατοί. Πήγαινα στη γιατρό, με έβλεπε, δεν είχα διαστολή... Είχα κουραστεί, έμενα άυπνη κάθε βράδυ να μετράω πόνους και το πρωί πήγαινα στη γιατρό αλλά δεν είχα καμία πρόοδο.\nΗ μαμά μου είχε έρθει σπίτι να με βοηθήσει μιας και περίμενα να γεννήσω από ώρα σε ώρα. Εγώ ήμουν μέσα στο άγχος! Από τη μία σκεφτόμουν την μαμά μου που είχε αφήσει τις δουλειές της και περίμενε εμένα να γεννήσω για να επιστρέψει στο σπίτι της, σε άλλη πόλη από εκεί που ζούσα εγώ με την οικογένειά μου, από την άλλη όλο το βράδυ πόναγα αλλά δεν θα ήθελα να παίρνω τη γιατρό και να την ξυπνάω βραδιάτικα. Επίσης δεν ήθελα να γεννήσω μέσα στο Σαββατοκύριακο γιατί είχαμε μαγαζί και δουλεύαμε πολύ τα σαββατοκύριακα. Αν εγώ γεννούσα Σαββατοκύριακο τι θα γινόταν με την δουλειά;\nΤρίτη πρωί πήγα στη γιατρό να με δει μετά από μια νύχτα με πολλούς πόνους και κούραση. Είδε τον τράχηλό μου. Μου είπε ότι ήταν κλειστό, αλλά με είδε «κομμένη» στο πρόσωπο. Μα πώς να μην ήμουν «κομμένη» μετά από τόση κούραση και πόνους; Της ζήτησα να μη δώσει και πολύ σημασία στον τράχηλό μου μιας και εμένα μπορεί να είναι με διαστολή 1 και ξαφνικά να κάνει 10 και να γεννήσω. Αυτό διδάχτηκα από την προηγούμενη εγκυμοσύνη μου οπότε θεώρησα ότι έπρεπε να την προειδοποιήσω.\nΓύρισα στο σπίτι και ζήτησα από τη μαμά μου να φύγει για να κάνει τις δουλειές της και την διαβεβαίωσα ότι θα την ενημέρωνα αν γεννούσα για να έρθει ξανά. Τότε είπα στον άντρα μου: «Να δεις τώρα που χαλάρωσα, ότι θα γεννήσω».\nΞημερώματα Τετάρτης με έπιασαν δυνατοί πόνοι, ξυπνούσα, ξανακοιμόμουν, πόναγα, δεν μέτραγα πια τις συσπάσεις μου, είχα κουραστεί... «Αν είναι να γεννήσω, θα γεννήσω!», είπα...\nΣηκώθηκα το πρωί, οι πόνοι ήταν όλο και πιο δυνατοί. «Θα περιμένω», είπα... Μαγείρεψα, έκανα και κρεμούλες σοκολάτας για να φάω, έκανα διάλλειμα για να ηρεμίσω από τον πόνο και συνέχιζα να τρώω. Κατά τις 5 το απόγευμα της Τετάρτης ξεκίνησαν δυνατοί πόνοι κάθε 10 λεπτά, κάθε 15, κάθε 5, κάθε 20, όποτε ήθελαν... Τελικά πήρα τηλέφωνο τη γιατρό μου μετά από πολλές πιέσεις του άντρα μου. Μου είπε να περιμένω καμιά ώρα ακόμα και να πάω από εκεί να με δει. Τηλεφώνησα στην κουμπάρα μου που ήταν ετοιμόγεννη και εκείνη και της ζήτησα να έρθει στο σπίτι για να κάτσει με τον γιο μου ώστε να με πάει ο άντρας μου στη γιατρό. «Μάλλον γεννάω!», της είπα. Ήρθε σε δευτερόλεπτα και μου είπε: «Μη γεννήσεις σήμερα... Μπορείς να γεννήσεις αύριο που έχει 8 ο μήνας και είναι ο τυχερός μου αριθμός;», με έκανε να γελάσω μέσα στο άγχος που είχα. Εν τω μεταξύ η γιατρός μου είπε να πάω γύρω στις 7 το απόγευμα για να με εξετάσει, αλλά εγώ πλέον πόναγα πολύ: «Είτε με δει, είτε όχι, εγώ σήμερα γεννάω!», τους είπα.\nΜπήκα για μπάνιο, ετοιμάστηκα, ένιωσα ξαφνικά λίγο κάτι υγρό σαν νερό, σαν μπουρμπουλήθρες στο εσώρουχό μου. Σκέφτηκα «Λες;». Και έφυγα για την γιατρό. Φτάσαμε και δεν μπορούσα να περάσω τον δρόμο απέναντι, είχα διπλωθεί στα δύο από τον πόνο. Δεν μπήκα στο ασανσέρ, φοβάμαι κιόλας, ανέβηκα τα σκαλιά.\nΜπήκα μέσα και είχε ήδη μια κοπέλα στον καρδιοτοκογράφο. Με εξέτασε, και μου είπε «Έχεις διαστολή δύο, φεύγεις για νοσοκομείο!». Πήγα να κατέβω από την καρέκλα και ένιωσα πάλι νερό με μπουρμπουλήθρες... Τότε κατάλαβα ότι ίσως μου έσπασαν τα νερά. Δεν ξέρω πώς είναι να σπάνε αλλά νομίζω ότι σπάσανε..\nΠήγα στο σπίτι, χαιρέτισα το παιδί μου και την κουμπάρα μου, πήρα τηλέφωνο τη μαμά μου να την ενημερώσω, (το είπα εγώ, μόλις φύγει θα γεννήσω...) και ξεκινήσαμε για το νοσοκομείο. Αχ αυτές οι λακκούβες, εγώ να πονάω και να αισθάνομαι κάθε λακκούβα στον δρόμο.\nΦτάσαμε στο νοσοκομείο, με παρέλαβε η μαία με διαστολή 4 και ναι, με σπασμένα νερά. Ο σάκος έσπασε ψηλά γι' αυτό και έχανα λίγο λίγο το νερό. Μου έκαναν κλύσμα αλλά δε με ξύρισαν αυτή τη φορά, μετά μου έβαλαν ορό και μετά ήρθε ο αναισθησιολόγος να μου βάλει τον καθετήρα για την επισκληρίδιο γιατί μετά θα πονούσα πιο πολύ και δε θα μπορούσε. «Τι καλός!», σκέφτηκα μέσα στον πόνο μου! Ήταν πολύ ήρεμος, τα έκανε όλα αργά, μου τα εξηγούσε για να είμαι προετοιμασμένη και δεν πόνεσα καθόλου. Μετά μου έβαλε μια μικρή δόση δοκιμαστικά για να δούμε αν είναι όλα καλά και μετά μου έβαλε μια δόση για να μην πονάω... Μέσα στο δωμάτιο είχα τον άντρα μου, τη μαμά μου, τον μπαμπά μου, την αδερφή μου, την θεία μου, την κολλητή μου και τον άντρα της... Ένιωθα τόσο καλά με όλους αυτούς μαζί μου...\nΚατά τις 11 το βράδυ χάσαμε τους παλμούς του μωρού. Έτρεξε η γιατρός μου μέσα... Είχα κάνει ξαφνική διαστολή και ήμουν στο 6. Η μικρή κουνιόταν συνέχεια απο τη μία μεριά στην άλλη.\nΠέρασε η δόση από την επισκληρίδιο και άρχισα πάλι να πονάω... Ο αναισθησιολόγος μου είπε να κάνω υπομονή: «Δε θα σου βάλω ακόμα γιατί έχεις πολύ ώρα μπροστά σου και μετά αν περάσει η δράση της δε θα μπορώ να σου βάλω άλλη...». Φύγανε όλοι από το δωμάτιο και πήγαν να παραγγείλουν πίτσες μιας και περίμεναν ότι θα γεννήσω στις 8 το πρωί της επόμενης μέρες... Ξαφνικά με έπιασε δυνατός πόνος και ένιωσα την ανάγκη να σπρώξω... Κρατήθηκα να μη φωνάξω, μούγκριζα... Εν τω μεταξύ, η μικρή έχανε παλμούς. Επέστρεψαν όλοι στο δωμάτιο για να δουν τι γίνεται...\nΈκανα μία απότομη διαστολή και βρέθηκα στο 10... «Καλέ, εσύ γεννάς!», άκουσα τη μαία να λέει. Έβγαλαν τους συγγενείς μου έξω, μου βάλανε μια δόση επισκληρίδιο και με διαβεβαίωσαν ότι σε 3-4 πόνους θα δράσει η ένεση. Άρχισα να σπρώχνω, βγήκε το κεφάλι του μωρού και μου είπαν να σταματήσω γιατί έπρεπε να με πάνε στο χειρουργείο. Με σήκωσαν να περπατήσω μέχρι χειρουργείο. Αισθανόμουν το κεφάλι του μωρού ανάμεσα στα πόδια μου και είχα τρομοκρατηθεί γιατί φοβόμουν μην πέσει στο πάτωμα... Με πήγαν μέσα και μου ζήτησαν να ανέβω στην ειδική καρέκλα... Καλέ πού να ανέβω εκεί πάνω; Φοβόμουν να κάτσω μη σκάσω το παιδί... Με πιάνει η μια μαία από το χέρι και ο αναισθησιολόγος από το άλλο... Έβαλα το ένα πόδι από τη μία μεριά και το άλλο από την άλλη, Τελικά ξάπλωσα. Πώς τα κατάφερα μη με ρωτάτε... Ούτε κι εγώ ξέρω, αλλά μία φορά πάνω στο παιδί μου δεν θα καθόμουν!!!\nΗ μικρή μου ήταν πολύ βιαστική... Κουνιόταν και μάλιστα με το κεφάλι έξω, είχε και ανοιχτά τα μάτια... Ρίξανε πολύ γέλιο οι μαίες. Σε μια στιγμή μου πατάνε μια την κοιλιά... Άρχισα να ουρλιάζω από τον πόνο. Μου βάλανε οξυγόνο για να αναπνέω αργά, να δουν και τους παλμούς πως πάνε... Και τότε άρχισε ο πραγματικός πόνος... Ξεκίνησα να σπρώχνω... Ποια επισκληρίδιος; Κατάλαβα τους ώμους της που έβγαιναν ωραιότατα... Ξαφνικά πετάχτηκε έξω η μικρή.... Την πήρανε για να την ετοιμάσουν και εμένα για να με... ράψουν!\nΚαι τότε, σχεδόν μαγικά, έπιασε και η επισκληρίδιος... Πάλι καλά... Κάποια ραμματάκια τα κατάλαβα αλλά όχι τόσο που να μην αντέχω. Όση ώρα ήμουν στο χειρουργείο, η μάνα μου κοίταζε απο την κλειδαρότρυπα και ο άντρας μου με τον μπαμπά μου είχαν τα αυτιά κολλημένα στην πόρτα. Μιλάμε πολύ γέλιο! Μου φέρανε τη μικρή, αλλά τους ζήτησα να την πάνε έξω για να τη δουν οι συγγενείς μου. Ήξερα ότι αγωνιούσαν πολύ...\nΜε ετοίμασαν, με έπλυναν και με πήγαν αμέσως στο δωμάτιο μου με το παιδί, ενώ προηγουμένως είχα προνοήσει και είχα ζητήσει κουβέρτα και λεκάνη σε περίπτωση που κρύωνα ή που ήθελα να κάνω εμετό. Πού να ήξερα ότι θα πάω κατευθείαν στο δωμάτιο αυτή τη φορά και δε θα είμαι μόνη μου στην ανάνηψη να περιμένω να περιμένω. Τα πόδια μου τα ένιωθα μια χαρά, δεν έκανα καθόλου εμετό και δεν κρύωνα... Σηκώθηκα αμέσως και η τομή ήταν τόσο μικρή που δεν αισθανόμουν πραγματικά τίποτα.\nΝομιζα οτι η πρώτη γέννα ήταν τέλεια, αλλά μετά από αυτή, κατάλαβα ότι δεν ήταν έτσι τα πράγματα!\nΟ θηλασμός πήγε υπέροχα, ήμουν ενημερωμένη από όλα αυτά τα γκρουπ που εθελόντριες μητέρες βοηθούν όσες μανούλες θέλουν να θηλάσουν αποκλειστικά. Ήξερα πόσο και πότε πρέπει να θηλάσω το παιδί μου. Κανείς δεν της έδωσε συμπλήρωμα εφόσον εγώ δεν το ήθελα και μετά την αποτυχία που είχα στο πρώτο παιδί μπορώ να πω με καμάρι ότι τα κατάφερα στο δεύτερο έχοντας και εισέχουσες θηλές, χωρίς ψευδοθηλές και καμία βοήθεια, να θηλάσω για λίγο παραπάνω από 12 μήνες την μικρή μου και φυσικά με αποκλειστικό θηλασμό!\nΘέλετε κι εσείς να μοιραστείτε μαζί μας τις ιστορίες των τοκετών σας; Μπορείτε να μας τις στείλετε εδώ και θα τις δείτε σύντομα δημοσιευμένες στο Mothersblog.gr !


Geraniablog : Λαμιώτες επιχειρηματίες στο κύκλωμα ναρκωτικών της Βολιβίας!\nΛαμιώτες επιχειρηματίες στο κύκλωμα ναρκωτικών της Βολιβίας!\n«Εγκέφαλος» της σπείρας ένας 61χρονος από τη Βενεζουέλα – Πώς έφτασε η ΕΛ.ΑΣ στην εξάρθρωσή της. Σύμφωνα με το ρεπορτάζ του Lamianow.gr μεταξύ των συλληφθέντων είναι και δύο Λαμιωτες επιχειρηματίες απο το χώρο της εστίασης και της ένδυσης αντίστοιχα, άτομα γνωστά και υπεράνω πάσης υποψίας για την τοπική κοινωνία. Οι συλλήψεις στην ..........περιοχή μας έγιναν το απόγευμα της Τρίτης.\nΤο ενδιαφέρον των αστυνομιών της Ευρώπης, αλλά και άλλων υπηρεσιών διεθνώς, έχει προκαλέσει η υπόθεση διακίνησης μεγάλων ποσοτήτων κοκαΐνης από τη Λατινική Αμερική στην Ελλάδα και άλλες ευρωπαϊκές χώρες, που εξιχνιάστηκε από τη Δίωξη Ναρκωτικών Αττικής. Και αυτό, λόγω του πρωτοφανούς τρόπου που χρησιμοποιούσαν τα μέλη του διεθνούς κυκλώματος για τη μεταφορά των ναρκωτικών.\nΤο κύκλωμα, όπως προέκυψε από την αστυνΣτο πλαίσιο της επιχείρησης που πραγματοποίησε η Δίωξη Ναρκωτικών, έπειτα από πολύ μεθοδικές και στοχευμένες έρευνες, συνελήφθησαν συνολικά 22 μέλη του οργανωμένου κυκλώματος, ενώ άλλα 14 συμπεριλαμβάνονται στη δικογραφία, εκ των οποίων 11 αναζητούνται, ενώ τρία είναι ήδη έγκλειστα σε ελληνικές φυλακές.\nΠαράλληλα, εντοπίστηκαν τρεις αποθήκες ναρκωτικών, στην Επισκοπή Ρεθύμνου, στα Δράμια Χανίων και στην Αθήνα, ενώ έγιναν πολλές κατ’ οίκον έρευνες σε Αττική, Κρήτη, Θεσσαλονίκη και Λαμία.\nΚεντρικό ρόλο στην υπόθεση φαίνεται πως έπαιζε ένας 61χρονος υπήκοος Βενεζουέλας, ο οποίος φέρεται πως απέστειλε τον περασμένο Απρίλιο 5,3 κιλά κοκαΐνη εμποτισμένη σε χαρτόνια διαφημιστικού υλικού από τη Βολιβία στην Ελλάδα, ενώ, πριν από τρεις ημέρες, ήρθε στη χώρα μας μαζί με άλλους δύο συμπατριώτες του, εκ των οποίων ο ένας ήταν «χημικός» του κυκλώματος, προκειμένου να επαναφέρουν την κοκαΐνη στην αρχική της μορφή, για να την προωθήσουν στην αγορά.ομική έρευνα, αποτελούνταν από δύο υποομάδες, με αρχηγούς έναν Αλβανό, 44 ετών και έναν Έλληνα 60 ετών αντίστοιχα, οι οποίοι είχαν απευθείας διασυνδέσεις με τα καρτέλ ναρκωτικών στη Λατινική Αμερική.\nΟι συλληφθέντες οδηγήθηκαν με τη δικογραφία που σχηματίστηκε σε βάρος τους στον Εισαγγελέα Πλημμελειοδικών Αθηνών, απ’ όπου και παραπέμφθηκαν στον ανακριτή.


Συσκευή παράγει ενέργεια απο το νερό! - Acrobase\nΣυσκευή παράγει ενέργεια απο το νερό!\nΤελευταία φορά Online: Χθες 22:17\nΤο θέμα είναι πολύ σοβαρό και σηκώνει πολύ συζήτηση!\nΒαριέμαι να το δω όλο.\nΔεν μας κάνεις μία περιληψη τι λέει και γίνεται?\nΚράτα καλού κακού και μικρό καλάθι, η τεχνολογία είναι γνωστή, το καύσιμο για την μετατροπή του νερού σε υδρογόνο, είναι το κόστος.\nΜα επειδή κραταω μικρο καλάθι, για αυτο θέλω να μου δωσουν τα βασικά χαρακτηριστικά....\nΌχι δεν είναι η τεχνολογία που νομίζετε. Είναι επανάσταση!\nΟι επαναστάσεις ανακοινώνονται σε επιστημονικά περιοδικά και όχι σε δικτυακά κανάλια τύπου Τριανταφυλλόπουλου.\nΒέβαια τους χαλάει τη σούπα έαν θέλει μια μικρή ποσότητα συγκεκριμένου (απλού και φθηνού) μετάλλου ως καταλύτη - όπως λέει ο άνθρωπος - για να παράξει ενέργεια. Κι αυτός είναι ένας λόγος για να κουκουλωθεί.\nΑλλά και η παρουσίαση αυτού του τρόπου, πάλι μπορεί να είναι ένας καλός τρόπος να κουκουλωθεί.\nΤο καλύτερο είναι το επιστημονικό περιοδικό και μάλιστα ξένο και έγκυρο.\nΕλληνικό επιστημονικό περιοδικό και μάλιστα το καλύτερο!\nΗ συνομιλία δεν γίνεται μέσα από video, είναι τουλάχιστο αγένεια αυτό.\nΠαραθέτω από το δεύτερο link:\nΕπομένως, μη βιαζόμαστε ούτε προς το κρύο ούτε προς τη ζέστη.\nΕφόσον τα πράγματα είναι όπως δείχνουν, τα καλύτερα έρχονται.\nΚαι καλύτερα γελάει όποιος γελάει τελευταίος.\n/koga παίρνει το σοβαρό ύφος\nΤα καλύτερα ήλθαν!\nΈνας εφευρέτης βγένει δημόσια και αποκαλύπτει μία εφεύρεση που λύνει το ενεργειακό πρόβλημα του πλανήτη που αν την εκμεταλλευτεί σωστά η Ελλάδα θα γίνει η πιο πλούσια χώρα στον κόσμο. Νέο βίντεο https://www.youtube.com/watch?time_c...&v=P0HREG3zlN0\nΕαν αυτό είναι πραγματικότητα για ένα μεγαλύτερο μοντέλο που μπορεί να καλύψει την ανάγκη ενός νοικοκυριού, τι σας κάνει να πιστεύετε οτι θα βγεί μια τέτοια συσκευή στην αγορά ή οτι κάποιος δεν θα πάθει κάποιο ατύχημα?\nΟι παρακάτω χρήστες έχουν πει 'Ευχαριστώ' στον/στην Nickman για αυτό το μήνυμα:\nΑρχική Δημοσίευση από Nickman\nΕίναι η πιο φθηνή πράσινη ενέργεια που έχει εφευρεθεί για τον λόγο αυτό και θα βγει στην αγορά. Έχει πια διαδοθεί για να το κουκουλώσουν.τ Είναι ακίνδυνο διότι παράγει και καίει το υδρογόνο αμέσως χωρίς αποθήκευση.\nΑκομα και να υποθεσουμε οτι οκ καποιος ανακαλυπτει κατι τετοιο προφανως θα το κουκουλωναν γιατι απλα ειναι "πολλα τα λεφτα Αρη"...


Ο Ταγίπ Ερντογάν σε δεινή θέση | Κόσμος | Η ΚΑΘΗΜΕΡΙΝΗ\nΣτις δυτικές πρωτεύουσες, πριν από μία δεκαετία, ο σημερινός ηγέτης της Τουρκίας Ρετζέπ Ταγίπ Ερντογάν υποσχόταν να είναι φάρος δημοκρατίας σε μία περιοχή όπου επικρατούσαν οι θρησκευτικές συρράξεις. Η Τουρκία ήταν ένας σύμμαχος του ΝΑΤΟ που γεφύρωνε την Ευρώπη και τη Μέση Ανατολή. Καθώς ο Ερντογάν προσπαθούσε να διασφαλίσει μία θέση για τη χώρα του στις γραμμές της Ευρωπαϊκής Ενωσης, εμφανιζόταν ως ένας μετριοπαθής και εκσυγχρονιστής μουσουλμάνος ηγέτης της μετά την 11η Σεπτεμβρίου εποχής.\nΑλλά αυτό ήταν προτού συγκεντρώσει περισσότερες εξουσίες και πριν από τη βίαιη καταστολή των αντιφρονούντων μετά την απόπειρα πραξικοπήματος δύο χρόνια πριν. Οι ειδικοί υποστηρίζουν ότι τα οράματά του ως παράγοντα προόδου ήταν πάντα φανταστικά. Ο Ερντογάν, που υπηρέτησε ως πρωθυπουργός επί έντεκα χρόνια πριν τελικά γίνει πρόεδρος το 2014, σχημάτισε την πολιτική σταδιοδρομία του ως ένας ισλαμιστής που θέλησε να αντιμετωπίσει τις αγκυλώσεις του τουρκικού κρατικού λαϊκισμού. Τα αντιμουσουλμανικά αισθήματα στην Ευρώπη αποδείχθηκαν τραυματικά για την Τουρκία, καθώς η Βουλγαρία και η Ρουμανία κατάφεραν να εισχωρήσουν στο ευρωπαϊκό μπλοκ παρά τη φήμη τους για διαφθορά. Τα τελευταία χρόνια, ο Ερντογάν έχει αποκοπεί από το μονοπάτι των μεταρρυθμίσεων, ενώ συνάπτει νέες συμμαχίες, ιδιαίτερα με τη Ρωσία και τον ισχυρό άνδρα της Βλαντιμίρ Πούτιν.\nΜέσα από την αστάθεια, ο Ερντογάν διατήρησε τις κάνουλες ανοικτές για τα δημόσια έξοδα, επιταχύνοντας την ανάπτυξη και αυξάνοντας τους κινδύνους του χρέους. Ο πιο πρόσφατος εχθρός του είναι ο πρόεδρος Τραμπ. Ο διπλασιασμός των δασμών σε τουρκικό ατσάλι και αλουμίνιο εφαρμόστηκε ως τιμωρία για την άρνηση του Ερντογάν να απελευθερώσει τον Αμερικανό πάστορα, τον οποίο κατηγορεί ότι υποβοήθησε το πραξικόπημα. Η κίνηση του Τραμπ προκάλεσε πτώση της λίρας, ενώ έδωσε στον Ερντογάν ένα χρήσιμο εργαλείο: αποδείξεις ότι οι εχθροί της Τουρκίας έπρεπε να κατηγορηθούν για τα οικονομικά προβλήματά της.\nΟποια κι αν είναι η πολιτική οπτική, η κρίση της Τουρκίας είναι κατά μεγάλο μέρος εσωτερικό πρόβλημα. Ο αυταρχισμός του Ερντογάν κατέστρεψε την εμπιστοσύνη στους τουρκικούς θεσμούς, και ιδιαίτερα στην κεντρική τράπεζα. Αλλα παραμένοντας σταθερός στην ίδια πορεία πιθανόν κατευθύνεται με καθυστέρηση στο ίδιο μονοπάτι, καθώς οι επενδυτές εγκαταλείπουν τη χώρα και τη λίρα. Αυτός ο δρόμος μπορεί να οδηγήσει στο κατώφλι του Διεθνούς Νομισματικού Ταμείου με αίτημα για πακέτο διάσωσης. Αν τελικά καταλήξουμε εκεί, ο Ερντογάν θα βρεθεί σε ένα συνηθισμένο μέρος, η εθνική περιουσία του θα συνδεθεί και πάλι με τις σχέσεις του με την Ευρώπη και τις ΗΠΑ, όχι όμως κατά τον τρόπο που κάποτε ανέμενε.\nΒόρεια Κορέα: «Εχθρική ενέργεια» των ΗΠΑ η παράταση των κυρώσεων


CULTURENOW / 15-12-2014 / 14:21\nΟ δυνατός και ο αδύναμος, ο μεγάλος και ο μικρός. Δύο ήρωες τόσο διαφορετικοί συναντιούνται σε ένα μύθο του Αισώπου και δείχνουν πόσο χρειάζεται ο ένας τον άλλο. Πώς κατάφερε ένας μικρούλης ποντικός να σώσει το δυνατό λιοντάρι; Πώς ένιωθαν το λιοντάρι και το ποντίκι στη σπηλιά; Πώς είναι το θυμωμένο λιοντάρι, και τι συμβαίνει όταν αυτό παγιδευτεί; Με αφορμή την αφήγηση του μύθου, παιδιά και γονείς αναζητούν τη διαφορετικότητα και ανακαλύπτουν τη «δύναμή» τους μέσα από παιχνίδια έκφρασης και ρόλων.\nΠοια θεά προμήθευε τους θεούς με νέκταρ και αμβροσία; Ποιος θεός ήταν «τραγοπόδαρος»; Εισβάλλοντας στον κόσμο των θεών, άγνωστοι θεοί αποκαλύπτονται… Πέρα από τους πασίγνωστους δώδεκα θεούς της ελληνικής μυθολογίας, τα παιδιά ανακαλύπτουν θεούς και θεότητες όχι τόσο γνωστούς, αλλά σίγουρα σημαντικούς για την πλοκή των μύθων, οι οποίοι συντέλεσαν ώστε η μυθοπλασία των αρχαίων χρόνων να θεωρείται σήμερα από τις πιο πλούσιες. Οι μικροί μας φίλοι παίζουν, δημιουργούν και εξερευνούν την ελληνική μυθολογία. Μεταξύ άλλων ανακαλύπτουν το θεό Πάνα, που σύμφωνα με το μύθο γέλαγε πολύ, τον Αίολο και τον ασκό του και πολλούς άλλους.


Κ-16919-Καλαμαριά – Κέντρο-Θεσσαλονίκη – Περιφ/κοί δήμοι-Κατάστημα-50 τ.μ.-Ενοικίαση – Corda Residence\nTriangle 1 Created with Sketch. Ενοικίαση\tTriangle 1 Created with Sketch. 550€ - Κατάστημα\nΚ-16919 50 τ.μ. 1 Δωμάτια 1999 Χρονολογία\nΚΗΦΙΣΙΑ ενοικιάζεται ισόγειο γωνιακό κατάστημα 50 τ.μ., σε πολύ κεντρικό σημείο στην Εθν. Αντιστάσεως, με ψηλοτάβανο, πολύ μεγάλη πρόσοψη 10 μέτρα από την μια πλευρά και 4 μέτρα από την άλλη, με δικό του μπάνιο, αποθήκη και θέρμανση πετρελαίου.Ειναι κατάλληλο για πολλές χρήσεις. Μέσος όρος κοινοχρήστων 23 ευρώ, χωρίς θέρμανση, πάγιο κόστος θέρμανσης 25% και υπάρχει δυνατότητα τοποθέτησης κλιματιστικών.\nΘέρμανση: Κεντρική Φ. Αερίου\nΠΑΝΟΡΑΝΑ (Συνοικισμός Νόμου 751) πωλέται μεζονέτα 167 τ.μ ,…\tMore Details\nΠΑΝΟΡΑΜΑ πωλείται μεζονέτα 260 τ.μ. τριών επιπέδων με απεριόριστη…\tMore Details\nΚ-16916-Πυλαία -Mediterranean Cosmos-Θεσσαλονίκη – Περιφ/κοί δήμοι-Κτίριο επαγ. χώρων-608 τ.μ.-Ενοικίαση Κ-16920-Πανόραμα – Παλιός Οικισμός Πανοράματος-Θεσσαλονίκη – Περιφ/κοί δήμοι-Μεζονέτα-205 τ.μ.-Πώληση


Γιώργος Ψυχογιός και Κώστας Αρβανίτης επισκέφθηκαν την Μόρια - KLife\nΓιώργος Ψυχογιός και Κώστας Αρβανίτης επισκέφθηκαν την Μόρια\nΩς “τραγωδία άνευ προηγουμένου” χαρακτήρισε την κατάσταση στη Μόρια ο ευρωβουλευτής του ΣΥΡΙΖΑ Κώστας Αρβανίτης, ο οποίος επισκέφτηκε σήμερα το ΚΥΤ μαζί με τον Ισπανό ευρωβουλευτή των Podemos Miguel Urbán Crespo, τον Τομεάρχη Μεταναστευτικής Πολιτικής του ΣΥΡΙΖΑ, Γιώργο Ψυχογιό, τον βουλευτή του κόμματος, Γιάννη Μπουρνού, καθώς και τον πρώην βουλευτή Γιώργο Πάλλη.\nPosted in TrendingΕιδήσειςΚοινωνίαΠολιτική\nΤο κλιμάκιο των ευρωβουλευτών και βουλευτών του ΣΥΡΙΖΑ περπάτησαν τόσο μέσα όσο και έξω από τη δομή, στον ελαιώνα όπου έχουν στηθεί οι σκηνές και ζουν περισσότεροι πρόσφυγες και μετανάστες απ’ ότι στο μέσα στο ΚΥΤ. «Είδαμε από πρώτο χέρι την τραγωδία που συντελείται. Ένας πόνος μέσα, κι ένας έξω, σε εργαζόμενους και τοπική κοινωνία. Οι λογικές αυτές της Κυβέρνησης όπως βλέπω ως ένα βαθμό σαν να θέλουν να οδηγήσουν τους ανθρώπους σε σύγκρουση κι είναι πολύ επικίνδυνο αυτό. Αυτή τη στιγμή έχουμε πόλεμο στη Συρία. Έχουμε πόλεμο που θα φέρει κι άλλους πρόσφυγες. Μιλώντας σ’ αυτό το δημοκρατικό νησί με προοδευτικές παραδόσεις τονίζω αυτό, η αιτία του προσφυγικού είναι ο πόλεμος. Να δούμε και τα αίτια. Και να μη βλέπουμε μόνο το αποτέλεσμα, να δούμε πώς θα αντιμετωπίσουμε αυτή την ιστορία. Δεν χωράει λαϊκισμός που τον ζήσαμε με την Νέα Δημοκρατία» τόνισε σε δηλώσεις του ο κ. Αρβανίτης.\nΟ Ευρωβουλευτής των Podemos Miguel Urbán Crespo δήλωσε ότι «Εδώ στη Μόρια δεν υπάρχει σεβασμός τω ν βασικών ανθρωπίνων δικαιωμάτων. Και η ευρωπαϊκή ένωση με τη συνθήκη με την Τουρκία έχει αφήσει μόνο του αυτό το νησί και όλους τους πρόσφυγες. Την ώρα του πολέμου στη βόρεια Συρία δεν μπορούμε να μη βλέπουμε τι γίνεται στη Μόρια, τι γίνεται στη Λέσβο. Η Ευρωπαϊκή Ένωση δεν μπορεί να γυρίσει το κεφάλι, σα να μη συμβαίνει τίποτα. Η Μόρια είναι σήμερα η ντροπή της Ευρώπης. ».\n“Το επιτελικό κράτος της Νέας Δημοκρατίας έχει αφήσει τη Λέσβο, έχει αφήσει τη Μόρια έχει αφήσει πρόσφυγες, μετανάστες και ντόπιους στη τύχη τους. Οι αριθμοί μιλούν από μόνοι τους. Στις 7 Ιουλίου στο ΚΥΤ της Μόριας υπήρχαν 5.680 άνθρωποι. Σήμερα φτάσαμε τις 14.000. Κάποιοι δεν πρέπει απλά να απολογηθούν γι’ αυτή την καταστροφική εικόνα για τη Μόρια και το νησί, πρέπει να λάβουν επειγόντως μέτρα κάνοντας την αυτοκριτική τους για το ότι η ιδεοληψία τους και η διαχειριστική τους ανικανότητα έχει οδηγήσει στη σημερινή εικόνα” τόνισε σε δηλώσεις του ο βουλευτής Λέσβου του ΣΥΡΙΖΑ Γιάννης Μπουρνούς.\nΟ Τομεάρχης Μεταναστευτικής Πολιτικής του ΣΥΡΙΖΑ, βουλευτής Κορίνθου Γιώργος Ψυχογιός δήλωσε: «Η εικόνα που αντικρίσαμε σήμερα στη Μόρια των 14.000 περίπου ψυχών αποτυπώνει εκτός από τις ευθύνες της Ευρώπης και τις ευθύνες της ελληνικής κυβέρνησης. Διότι καθυστέρησε τρεις μήνες να κάνει αποσυμφόρηση. Δυστυχώς η κυβέρνηση είναι εγκλωβισμένη στην ιδεοληψία, στην αδράνειά αλλά και την ανικανότητά της. Κατήργησαν το υπουργείο μεταναστευτικής πολιτικής εγκλώβισαν τους ανθρώπους εδώ και δεν τους μετακίνησαν στην ενδοχώρα. Αλλά και όσους μετακίνησαν τους πήγαν σε συνθήκες που δεν ήταν αξιοπρεπείς με αποτέλεσμα να υπάρχουν κι εκεί προβλήματα. Καλούμε λοιπόν την κυβέρνηση να προσγειωθεί στην πραγματικότητα όσο το δυνατόν πιο γρήγορα, να ακολουθήσει τις πολιτικές που η κυβέρνηση του ΣΥΡΙΖΑ εφάρμοσε για την αποσυμφόρηση μεταφορά και στέγαση αιτούντων άσυλο προς την ενδοχώρα και να σταματήσει να καλλιεργεί όπως έκανε και σαν αντιπολίτευση το μίσος και το ρατσισμό».\nΣύμφωνα με τα σημερινά στοιχεία της διοίκησης του ΚΥΤ, στη Μόρια αυτή τη στιγμή βρίσκονται 14.001 πρόσφυγες· αριθμός-ρεκόρ για ένα κέντρο φιλοξενίας με χωρητικότητα 3000 ατόμων. 7.000 βρίσκονται αυτή τη στιγμή εκτός camp, σε σκηνές. Το 42% των καταγεγραμμένων προσφύγων είναι παιδιά 7-12 ετών, ενώ στον χώρο βρίσκονται 1060 ασυνόδευτα -οι προβλεπόμενες θέσεις ασυνόδευτων σε όλη την Ελλάδα είναι περί τις 1100.\nΜιλώντας με τους υπεύθυνους, οι ευρωβουλευτές πληροφορήθηκαν «για την επισφάλεια και τις απάνθρωπες συνθήκες διαβίωσης που επικρατούν λόγω των αυξημένων ροών. Η κατάργηση του υπουργείου Μεταναστευτικής Πολιτικής έχει αποσυντονίσει πλήρως τις δομές και δυσχεραίνει την κατάσταση. Οι εργαζόμενοι ζήτησαν βοήθεια για την αποσυμπίεση της δομής και τη διασφάλιση ανθρώπινων συνθηκών διαβίωσης για τους πρόσφυγες».